Savim prirodno – povratak prirodi | Uživo TV Savim prirodno – probudi prirodu u sebi – Uživo TV\nOvaj put ne govorimo o ovoj frazi kao nečemu što upotrebljamo u svakodnevnom govoru. Ovaj put „Sasvim prirodno“ daje drugu dimenziju u kojoj nam sprema povratak ka prirodi i svim njenim lepotama koje smo počeli da zaboravljamo.\n„Sasvim prirodno“ je tv emisija koju možemo da pratimo već dugi niz godina na RTS 1. Njen voditelj, srpski Bear Grylls, Jovan Memedović, svako nedeljno popodne nas vodi na neotkrivena, zanimljiva mesta, kako same Srbije tako i mnogo šire.\nSvaka njegova tv emisija je dokumentarni putopis o prirodi, životinjama i ljudima koji žive u skladu sa njima. Kroz ove tv emisije, moguće je obići i saznati za predele koji nam nisu svima i uvek dostupni. Ovaj tim, je prored Srbije, Crne Gore, obišao i Grenland, Sibir, Laponiju, Tadžikistan i mnoge druge. Još jedan od ciljeva emisije „Sasvim prirodno“ jeste i da se kroz nju ispričaju priče o načinima života koji polako izumiru.\nOni nam, preko naših tv uređaja, prenose kroz tradiciju i kulturu naroda neraskidivu sponu u kojoj se nalazi sam čovek sa prirodom.\nMožda, čak i jedna od najzapaženijih epizoda iz serijala „Sasvim prirodno“, jeste poseta Jovana Memedovića Norveškoj u kojoj upoznaje gospođu Tavu. Ova priča je neverovatna po tome što je upravo ova žena, vrativši se korenima i prirodi, pronašla zajednički jezik i život sa vukovima. Takođe, ova gospođa je nekoliko godina kasnije napravila program zbližavanja dece sa prirodom i divljim životinjama. Jovan Memedović je uspeo da zabeleži sve ovo i da nam na našim malim tv ekranima prenese koliko je kontak i povratak prirodi bitan.\nOvu avanturističku tv emisiju, možete da pratite svake nedelje na tv kanalu RTS1 u isto vreme. Uplovite u neverovatne avanture i nezaboravna putovanja sa Jovanom Memedovićem. Sve što propustite, sa našim tv paketima, možete da pogledate opet i za do sedam dana.


Navijači na utakmici Vojvodina-Partizan ponovo skandirali protiv Vučića - Politika - Dnevni list Danas\nPočetna » Politika » Navijači na utakmici Vojvodina-Partizan ponovo skandirali protiv Vučića\nTokom derbija drugog kola Super lige, koji se igrao između fudbalskih klubova Vojvodine i Partizana, navijači su ponovo skandirali pogrde na račun predsednika Srbije, Aleksandra Vučića.\nUvrede su mogle da se čuju na više snimaka koji su posetioci novosadskog stadiona „Karađorđe“ objavlili na društvenim mrežama.\nIstovremeno, navijači Vojvodine su isto skandirali, ali protiv svoje uprave.\nNovi Sad trenutna. pic.twitter.com/nqjozDlXoe\n— crno beli svet (@PredragMarjano2) July 25, 2021\nProšle nedelje, tokom meča Partizan-Dunajska Streda izbili su incidenti na stadionu domaćina, takodje zbog vređanja Vučića.\nDve grupe navijača su se sukobile, nakon što su pristalice Partizana sa južne tribine napale navijače sa istočne tribine, koji su uzvikivali parole protiv predsednika.\nFK Partizan se pre te utamice saopštenjem ogradio od navijača koji su na stadionu „Karađorđe“, tokom utakmice Proleter-Partizan, pogrdno skandirali protiv predsednika Vučića.\n„FK Partizan se protivi političkim parolama i zloupotrebama navijača na stadionima u političke svrhe. Ističemo da nijedan član aktuelne uprave FK Partizan ne bi sebi dozvolio da podrži vređanje institucija države Srbije“, saopšteno je tada.\nFudbaleri Partizana pobedili su večeras Vojvodinu sa 2:0, u drugom kolu Super lige Srbije.\nAleksandar VučićFK PartizanNavijačiNovi Sad\n6 reagovanja na “Navijači na utakmici Vojvodina-Partizan ponovo skandirali protiv Vučića”\n26. jula 2021. u 01.05\nPa,skandirali smo i protiv tadica…iiiii\n26. jula 2021. u 01.40\nAman ljudi, ja ništa ne razumem. Sad ispada da je pogrešno („uvredljivo“), ako si gej? A šta je sa premijer(k)om?\n26. jula 2021. u 07.50\nSad će i Delije garant da se pridruže . Ipak to je pravi srpski patriotski level.


Osam dnevnih novina za deset meseci prošle godine prekršilo je etička pravila profesije gotovo 5.500 puta, čak 2.000 više nego pretodne 2015. godine, pokazali su rezultati monitoringa koji sprovodi Savet za štampu.\nIz Saveta za štampu navode da i broj žalbi koje građani i institucije podnose samoregulatornom telu takođe iz godine u godinu raste, ali da, nažalost, i broj odluka Komisije za žalbe o prekršajima Kodeksa. U toku 2016. godine, od 82 razmatrane žalbe, samo u devet slučajeva Komisija je ocenila da nije bilo povrede Kodeksa.\nPredstavnici Saveta za štampu tim povodom će u sredu 25. januara u Press centru UNS u Beogradu govoriti o najčešćim greškama koje mediji prave, o slučajevima o kojima je većina njih izveštavala ne poštujući profesionalne strandarde, žalbama koje su sami podnosili i najinteresantnijim odlukama Komisije za žalbe.\nKodeks novinara Srbije Savet za štampu\n← Novi rat sa medijima,Tramp o rejtinzima i izvinjenje Tajma\nPravo na medije: Kako odbraniti slobodu izražavanja? →


Top 7 (instagramičnih) prirodnih lepota Srbije – Galenika\nUkidanje viza i uvođenje Šengena, omogućili su turistima iz Srbije da se sve češće opredeljuju za evropske metropole i daleke, egzotične destinacije. Međutim, pandemija kovida, turiste iz Srbije, okreće svojoj zemlji. Brojni travel blogeri otkrivaju zanimljiva, instagramična i kvalitetna mesta u našoj lepoj Srbiji.\nSvaki kraj zemlje, nudi nešto specifično i drugačije, bilo da se radi o prirodnim lepotama, nacionalnim parkovima ili kulturno istorijskim spomenicima. Prošla godina, donela nam je puno saznanja o turističkim i manje turističkim mestima u Srbiji, te ukoliko vas ovo inspiriše i želite da posetite neku ne tako poznatu lokaciju u našoj zemlji, nastavite da čitate.\n# Spomenik prirode – Vrelo Grze\nIako iz okoline Kruševca, kao neko ko je često putovao u pravcu Paraćina, do prošle godine, nisam čula za ovu prirodnu lepotu i danas se iskreno trudim da prenesem svima, oduševljenje ovim krajem.\nVrelo Grze, kombinacija je brojnih prirodnih lepota, izvorište reke Grze, dolinu reke, pećinu, bogata flora i fauna, vidikovci, par manjih vodopada, lepo obeležene planinarske staze. Okružen Kučajskim planinama, kompletan prostor odiše mirom, tišinom, žuborom reke, ponekim životinjskim odjekom. Ekstremno zelena i čista voda još jedna je njegova karakteristika. Uz par objekata za odmor, među kojima je Planinarski dom najpoznatiji, ovaj kompleks savršen je za jednodnevni izlet u prirodi. Do njega se dolazi, kada se sa auto – puta isključite ka Zaječaru, a potom nastavite vožnju još nekih 20-ak kilometara.\n# Rosomački lonci\nAko me pitate koji kraj Srbije najviše volim, odgovor ne bih znala, budući da me poslednjih godina oduševljavaju kako arhitektura, tako i prirodni fenomeni. Dominaciju među prirodnim bogatstvima nosi Istočna Srbija, čije lepote mnogima nisu ni na mapi želja.\nKlisura Rosomačke reke, u blizini sela Slavinje, nedaleko od Pirota, jedna je od najinteresantnijih prirodnih fenomena. Usecanjem vodenog toka u stene Stare planine, nastaje ova jedinstvena formacija u Srbiji, do koje je, ako ste u okolini Pirota, jednostavno doći, a definitivno spada u nešto što ne biste smeli zaobići ukoliko ste se našli u oblasti Stare planine.\n# Prerast Vratne\nKameni mostovi ili šuplje stene, takozvane prerasti, definitivno su fantastične i specifične geološke formacije, koje fasciniraju sve one turiste kojima su šetnja i planinarenje omiljene aktivnosti. Pojavljuju se isključivo u planinskim predelima i uvek se nadvijaju nad nekom rekom, a u istočnoj Srbiji smeštene su najlepše među njima.\nPrerasti Vratne, smeštene nedaleko od Negotina, jedan su od najlepših prikaza ove vrste, a budući da su visoke čak 26 metara, smatraju se najvišim prirodnim kamenim mostom u Evropi. Šetnjom uz reku Vratna, od istoimenog manastira, jednostavno je doći do ove atrakcije. U ovom delu Srbije, poznate su još Valja Prerast, Osanička prerast i Rajska prerast, te ako ste avanturistički nastrojeni, pravac na planinarenje.\n# Zagajička brda\nKako sve češće među kolegama, nailazim na one ironične i satirične, skoro sam imala jednu diskusiju na temu Zagajičkih brda, budući da ih mnogi smatraju nepotrebno promovisanim.\nAtrakciju i svoju priču na ovom blogu, zaslužuju zbog svog nesvakidašnjeg načina nastanka i danas vizuelno lepog prikaza. Srpska Sahara, Deliblatska peščara, iznedrila je danas u svom severoistočnom delu ove peščane dine, obrasle stepskom vegetacijom. Njih danas upoređujemo sa zemljom Hobita iz Tolkinovih knjiga, a najbolje posetiti ova brda je u periodu proleća ili jeseni, kada je vegetacija u svom punom sjaju. Najbolji način dolaska je pešačenjem iz okolnih sela, gde će vam kameni obelisk i velika antena biti orijentiri. Na putu do njih, naići ćete i na predivan prizor vetroparka Košava I.\n# Park prirode – Golija\nIvanjica me je kupila za sva vremena. Čitava oblast južno od Guče, u pravcu juga, zaključno ka Goliji ima moju punu pažnju, kada je seoski turizam u pitanju. Kako su nam određene planine postale prepopularne i pune turista, tako sam ja, igrom slučaja, završila na jednoj savršenoj, sumom i prirodnim lepotama, prelepoj planini.\nGolija, svojom bukovom, hrastovom i smrčevom šumom, i brojnim rekama, poput Studenice, Moravice i Brvenice, jezerima, kao i brojnim uređenim biciklističkim stazama, prostranim proplancima, blizinom kulturno istorijskih spomenika i verskih objekata u Raškoj i Kraljevu, odlična je za sve ljubitelje aktivnog odmora. Brojna su seoska domaćinstva, rustični i autentični paviljoni u kojima možete odsetadi tokom svog odmora. Još uvek svoje čari nije prodala urbanistima, zato treba iskoristiti svaki deo ove planine i uživati u mirnom, a aktivnom odmoru.\n# Planina Stolovi\nJužno od Kraljeva, okružena rekama, smestila se, skoro pa gola planina, sa jako malo četinarske šume. Pitate se onda zašto je zaslužila da se nađe na ovom spisku? Kako je smeštena u Dolini Jorgovana, Jelene Anžujske i kako ju okružuju brojni kulturno istorijski spomenici, a samu planinu ukrašavaju njeni pomalo razuzdani stanovnici, koji su i najpoznatija atrakcija, divlji konji, pronašla je put ka srcima svojih posetilaca. Budući da su joj pešačke staze ne baš sjajno obeležene, preporuka je da ukoliko želite krenuti ka vrhu iste, obavezno kontaktirate lokalno planinarsko društvo ili turističkog vodiča, kako biste bez problema stigli do fantastičnih predela. Istorijske priče o Caru Lazaru, Milošu Obiliću, Magliču, Žiči, upotpuniće jednodnevni izlet.\n# Zaštićeno područje – Kamena gora\nPoseta familiji u Prijepolju, otkrila mi je bajku na samom jugozapadu Srbije. Od tada, često poželim više slobodnog vremena, da svoju energiju napunim upravo ovde.\nKako kažu, samo par koraka, Kamenu goru deli od neba. Predeli nestvarne lepote, izuzetno šumovito područje, poznato po brojnim legendama, među kojima je najpoznatija o svetom boru, nešto je što će vas iznova vraćati ovom kraju. Ima nešto magično u njoj. Možda su to njene legende, možda njena šuma, ali jedno je sigurno, ovde ćete doživeti okrepljenje duše. Zanimljivo je i da njeni meštani, kamenogorci, ne žele da se prilagode modernom i masovnom turizmu, te svoje smeštajne objekte prilagođavaju samoj prirodi. Posetioci ovog kraja, mogu uživati u ribolovu, kampovanju, biciklizumu, planinarenju, splavarenju, pa i paraglajdingu. Ako su vas ove atrakcije, i epiteti koje joj nisam slučajno dodelila, obavezno čekirajte ovo mesto.\nKako sam vam često navodila i predlagala mesta za aktivan odmor, šetnju i planinarenje, s toga vam mogu i preporučiti obavezne vitamine na svakom putovanju. Moja putna apoteka uvek ima istu kombinaciju vitamina i lekova, a s vremena na vreme, osvežim je i novim proizvodima. Nešto što ja praktikujem da koristim više puta godišnje, jeste kompleks vitamina Oligovit 20, a zbog raznih iritacija kože, na putovanja uvek nosim Jekoderm mast. Kada idem na aktivan odmor u putnoj apoteci uvek se nađe i Oligovit Q10.\nKoliko ste vi putovali po Srbiji i otkrivali lepote naše zemlje? Koje su to lokacije, koje biste podelili sa nama i zašto? Pišite mi u komentarima, pa da zajedno prošetamo ovom našom lepom Srbijom.\nObjavljeno: 09. Sep. 2021.\nVikend putovanje – šta posetiti i probati u Sarajevu\nBosna i Hercegovina, jedna je od zemalja koja i pored pandemije, svojim susedima nije zatvorila granice. Danas, bez obzira na korona status, turisti iz Srbije mogu skoknuti na


Saveti za bezbednu vožnju u Evropi - Generali Blog\nSaveti za bezbednu vožnju u Evropi\nUkoliko ste planirali putovanje kolima po Evropi, ovo je odličan način putovanja da se upoznate sa drugim zemljama i kulturama, dok uživate u slobodi na četiri točka. Ipak, bezbedna vožnja je najbitnija, te stoga obavezno poštujte sve saobraćajne propise. Videćete da su mnoga saobraćajna pravila različita u odnosu na Srbiju: ograničenje brzine, zakon o sigurnosnom pojasu, svetlosna ograničenja na semaforu. Pred vama su saveti koji će vam sigurno pomoći da se informišete i izbegnete neprijatnosti koje vas mogu zateći u nepoznatom okruženju.\nPotražite vodič za saobraćajne znakove po evropskim putevima na internetu i protumačite šta nepoznati simboli predstavljaju. Videćete da se mnogi razlikuju od naših. Proverite da li vaša dozvola može da se koristi u inostranstvu i upoznajte se sa svim pravilima ulaska u neku zemlju i preticanja, jer može varirati od zemlje do zemlje. Obavezno proverite pravila vezana za parkiranje, jer u nekim zemljama određenim danima u toku nedelje, prvenstvo parikiranja imaju stanovnici te države.\nUkoliko znate tačnu lokaciju na koju ste se uputili, isplanirajte rutu unapred tako da se možete fokusirati na saobraćaj više nego na navigaciju tokom puta kroz nepoznatu zemlju. Obavezno proverite šta pokriva vaše obavezno i kasko osiguranje automobila pre nego što krenete na put.\nKako biste izbegli da vas "auto ostavi na putu" usled nekih nepredviđenih okolnosti koje mogu izazvati tehnički problemi, kvar ili nezgoda, savetujemo vam da kupite i osiguranje/asistenciju Pomoć na putu i imaćete brzu i efikasnu pomoć na putevima širom Srbije i Evrope. Takođe, imajte na umu da na vreme nabavite Putno osiguranje za sebe i svoje najbliže.\nPored dokumenta za vožnju i pasoša, ponesite i vaše polise (negde će vam u slučaju nezgode tražiti na uvid). Ne zaboravite zeleni karton ukoliko prolazite kroz neku od sledećih evropskih zemalja:\nTime obezbeđujete osiguravajuću zaštitu za eventualne materijalne i nematerijalne štete koje možete pričiniti trećim licima u saobraćajnoj nezgodi u tim zemljama.\nPre polaska na put, dobro se informišite kako se reguliše plaćanje putarine u zemljama kroz koje prolazite. Negde će način plaćanja biti isti kao u Srbiji, dok će u većini evropskih zemalja biti potrebno da pri ulasku u zemlju kupite vinjetu. Vrstu vinjete birate u zavisnosti koliko dana boravite u datoj zemlji.\nOvi toškovi ponekad znaju biti prilično veliki, pa je potrebno da ih unapred uračunate u vaš budžet za putovanje. Važno je imati uvek uz sebe nešto sitnog novca za svaki slučaj, jer nemaju sve naplatne rampe uređaj koji prima kartice.\nIako su velike razlike između saobraćajnih zakona u evropskim zemljama, postoje određena univerzalna pravila koja će vam pomoći da ostanete bezbedni i sigurni.\nOvo je striktno pravilo za sve vozače širom Evrope.\nVozite na desnoj strani puta\nOvo je opšte pravilo za sve zemlje Evrope, osim u Velikoj Britaniji, Malti, Kipru i Republici Irskoj.\nNije legalno skrenuti desno na crveno svetlo\nJedini izuzeci su ukoliko je skretanje dozvoljeno saobraćajnim znakom.\nNemojte piti i voziti\nU Evropi su ograničenja za količinu alkohola u krvi izuzetno striktna, a negde je potpuno zabranjeno voziti pod dejstvom alkohola. U Francuskoj morate imati uređaj u automobilu koji meri količinu alkohola putem izdaha - ne zaboravite da ga kupite pre nego što krenete.\nNemojte koristiti telefon\nPozivanje ili slanje poruka tokom vožnje je zabranjeno u gotovo svim državama Evrope.\nNeophodno je da se upoznate sa bilo kojim specifičnim zakonima u zemlji koju posećujete, pre nego što sednete za volan, uključujući i one koji označavaju potrebnu opremu koja se mora nalaziti u vozilu.\nKao i kod nas, u Skandinavskim zemljama i zemljama Istočne Evrope potrebno je držati upaljene farove sve vreme, čak i tokom dana.\nVožnja po Evropi može biti zanimljivo iskustvo u odnosu na vožnju po drugim delovima sveta, pogotovo kada je reč o prenaseljenim istorijskim gradovima. Pokušajte da planirate svoju rutu izbegavajući centar, pogotovo u starijim gradovima u kojima može biti teško da se orijentišete jer su puni jednosmernih ulica. Automobili u centru su u nekim evropskim zemljama zabranjeni ili morate platiti posebne penale za korišćenje vozila.\nPripremite se i za duge kolone i gužve, što vas može dodatno iscrpeti ili potrošiti vreme. Ne zaboravite na bicikliste u urbanim delovima gradova koji imaju svoje trake uz ulicu ili posebne staze.\nPutevi mogu često biti zakrčeni radovima na putu u letnjim mesecima poput jula i avgusta, zato isplanirajte više vremena za vašu destinaciju kako ne biste bili konstantno u žurbi.


Radovi na izgradnji MHE (Foto arhiva Kim)\nZamenik ministra za infrastrukturu i životnu sredinu Avni Zogiani najavio je da će privremeno zaustaviti gradnju mini hidroelektrana i prekunitu izdavanje novih dozvola. Ova vest je kod žitelja Sirinićke župe izazvala pozitivne reakcije.\nJedan od organizatora protesta protiv izgradnje mini hidroelektrana u Štrpcu Dobrivoje Stevanović je u telefonskoj izjavi za RTV Kim kazao da je to dobra vest, kao i da se nada da je reč o iskrenoj nameri.\n“Ova vest neće obradovati samo mene već i sve one koji me stalno pitaju `šta ćemo dalje`. Sada ću da obavestim ljude, da održimo jedan sastanak i da na neki način proslavimo ovu radosnu vest. Ova najava nam daje nadu da ćemo bar što se toga tiče ležerno da živimo, a s druge strane, sačuvaćemo našu lepotu. Oni (kompanije) su zahvatili vode iz nacionalnog parka, a osnovna okosnica razvoja naše župe jeste turizam, a razvoj turizma bez zdrave i čiste sredine nema smisla i nema perspektive”, kazao je Stevanović.\nStevanović se nada podršci od strane novoimenovanog sekretara Ministarstva za infrastrukturu i životnu sredinu Izedina Bitićija.\n“Mi ćemo imat sada podršku da se aktiviramo i da zaustavimo dalju izgradnju mini hidroelektrana na pritokama reke Lepenac”, dodao je Stevanović.\nMeštanin Donje Bitinje Idriz Arifi je kazao da je nakon protesta protiv izgradnje mini hidroelektrana, koji su trajali pet godina, privremena obustava radova veoma značajna, ali da se ne zna „koliko će trajati i šta će biti kasnije“.\n„U policiji postoji dokumetacija da smo preko 200 puta protestovali povodom izgradnje mini hirdolektrana. Ovo je pozitivna vest i narod je veoma radostan što je izgradnja obustavljena. Narod je jedvao čekao da se ovo desi“, istakao je Arifi.\nŠirom Kosova rade 14 mini hidroelektrana i još 21 koje su u različitim fazama izgradnje.\n26.05.2020 Jevtić: Albanci sekirom napali povratnika kod Kline (272)\n26.05.2020 “Krajnje je vreme da se stane na put nasilju” (117)


Kragujevčanke nastavile pobednički niz - KKK Radnički Kragujevac\nKošarkašice Radničkog vezale su i treću uzastopnu pobedu u Prvoj ženskoj ligi Srbije, pošto su sinoć na parketu hale „Gordana Goca Bogojević“ savladale ekipu Vrbas Medele, u utakmici 4. kola – 78:57 (21:13, 10:17, 21:17, 26:10).\nGošće su bolje otvorile meč, povele sa 0:5, ali su Kragujevčanke angažovanijom igrom u odbrani kreirale seriju od 16:2 i preuzele vođstvo u svoje ruke. Delovalo je tada da je samo pitanje trenutka kada će domaći tim steći osetniju rezultatsku prednost, ali se Vrbašanke nisu predavale i serijom 9:2 u samom finišu druge četvrtine uspele su da na veliki odmor odu sa samo pola koša zaostatka (31:30).\nOdlično su Kragujevčanke započele treću deonicu i došle do maksimalnih „plus 12“ (42:30). Međutim, opet su gošće uzvratile i početak poslednjeg kvartala dočekale sa svega pet poena zaostatka (52:47).\nOdolevale su Vrbašanke sve do polovine završnog dela igre, kada su košarkašice Radničkog dodale gas i serijom od 11 vezanih poena trasirale put ka trećoj uzastopnoj pobedi u sezoni.\nTags: hala gordana goca bogojevic, radnicki kragujevac, zkk radnicki\nPrethodni članakUspešan start košarkašica Radničkog u Kupu KSS\nSledeći članakKošarkaši Radničkog sa pola gasa protutnjali „Čairom“


Danijel Kuzmić - 1\n04. 02. 2017 08:32\n23. 12. 2016 19:33\nSud odbio sporazum o priznanju krivice specijalaca i Bande\nBANJALUKA - Sudsko vijeće Okružnog suda Banjaluka nije prihvatio sporazum o priznanju krivice, a koji su sa Republičkim javnim tužilaštvom sklopili optuženi specijalci Vladan Malić, Goran Paraš i Aleksandar Popović, kao i Oleg Banda suvlasnik auto - kuće „Kvatro“. Oni su optuženi za pljačku 617. 000 KM počinjenu u septembru prošle godine.\nTiperu i saučesnicima četiri godine zatvora za pljačku na auto-putu Banjaluka - Gradiška\nBANJALUKA - Bivši radnik agencije "Sektor sekjuriti" Danijel Kuzmić (30) iz Kotor Varoša osuđen je u banjalučkom Okružnom sudu na tri godine, a suspendovani specijalci MUP-a RS Goran Janjuz (25) iz Kozarske Dubice i Željko Inđić (27) iz Bratunca na po šest mjeseci zatvora zbog učešća u pljački 617.000 KM Unikredit banke na auto-putu Banjaluka - Gradiška.\n20. 10. 2016 11:16\nSpecijalac Vladan Malić osmislio plan "pljačke vijeka"\n28. 09. 2016 11:00\nBANJALUKA - Kompletan plan pljačke 617.00 KM iz blindiranog vozila "Sektor sekjuritija", koja se prije godinu dana dogodila na autoputu Banjaluka Gradiška, osmislio je Vladan Malić, suspendovani pripadnik Specijalne jedinice policije MUPa RS.\n17. 06. 2016 13:02\nSpecijalci negirali krivicu za pljačku 617.000 KM (FOTO)\n27. 04. 2016 09:53\nBANJALUKA – Vladan Malić, Goran Paraš i Aleksandar Popović, pripadnici Specijalne policije MUP-a RS te Banjalučanin Oleg Banda negirali su danas u Okružnom sudu u Banjaluci krivicu za razbojništvo na autoputu Banjaluka - Gradiška.\nOkružni sud u Banjaluci: Potvrđena optužnica protiv specijalaca\n11. 04. 2016 18:03\nBANJALUKA - Okružni sud u Banjaluci potvrdio je optužnicu koju je podiglo Specijalno tužilaštvo RS zbog pljačke na autoputu Banjaluka - Gradiška, kada je ukradeno 617.000 maraka UniCredit banke.


Mar 6, 2021 - LAJKOVAC NA DLANU\nPrema podacima lajkovačkog Doma zdravlja, juče je registrovano još pet novih slučajeva zaražavanja korona virusom i to je prema lokalnoj evidenciji na ovom području 38 slučajeva novoobolelih u martu. U procesu masovne imunizacije stanovništva protiv korona virusa, u lajkovačkom Domu zdravlja do sada je ukupno vakcinisano 1577 stanovnika lajkovačke opštine, a revakcinisano je 622. Prema današnjim zvaničnim podacima Zavoda za javno zdravlje Valjevo, u Kolubarskom okrugu je preminula još jedna osoba. Od posledica korona virusa preminula je osoba u Valjevu i to je od početka pandemije 298. žrtva korone u…\nOdluku o plasmanu u polufinale plej-ofa Superlige Srbije ipak ćemo sačekati do treće utakmice dvomeča Železničar – Partizan, koja će se igrati u Lajkovcu. Partizan je večeras uzvratio i savladao favorita ubedljivo sa 3:0, po setovima 25-12, 25-14, 25-22. Iako se, imajući u vidu da je Železničar u prvoj utakmici sigurnom igrom ubedljivo savladao beogradski klub, očekivalo da će odbojkašice večeras dovršiti započeto u Lajkovcu pre tri dana, to se nije dogodilo. Naprotiv, Beograđanke su lako i ubedljivo došle do maksimalne pobede u setovima. Partizan je igrao odlično, a Železničar…\nNa samom startu fudbalskog prvenstva Srpske lige Zapad, lajkovački Železničar je danas u Raškoj u meču protiv Trepče iz Kosovske Mitrovice igrao nerešeno. Utakmica je završena rezultatom 1:1, a gol ekipu Železničara postigao je Đermanović u 69. minutu utakmice. Gostujuća ekipa Železničara je zadovoljna tokom i ishodom današnje utakmice, kažu da su pružili sve od sebe i da je prava šteta što su tribine bile prazne, jer je publika imala priliku da pogleda jednu dobru fudbalsku utakmicu. Nakon nekoliko prijateljskih utakmica, ovo je bila prilika za takmičarski test bitno izmenjene…\nOvog vikenda startuje fudbalsko prvenstvo Srpske lige Zapad, u kojem se takmiči i lajkovački Železničar. Železničar igra danas (u subotu) od 14 časova protiv Trepče iz Kosovske Mitrovice, a utakmica se igra u Raškoj. Jesenji deo prvenstva FK Železničar je završio na 13. mestu (od 18 klubova) sa 22 boda, što govori da će biti potrebno dosta truda i ozbiljnosti da se izbegne zona za ispadanje, na čijoj se granici sada nalazi najstariji lajkovački fudbalski kolektiv. U zimskoj pauzi klub je napustio šef stručnog štaba Srđan Jovanović, obrazlažući to obavezama…


Grad Njujork ide napred sa 50 vozila Chevrolet Volt - ATA Stars\nGrad Njujork ide napred sa 50 vozila Chevrolet Volt\nHome/cVesti - sportovi/Auto industrija/Grad Njujork ide napred sa 50 vozila Chevrolet Volt\nCirih. Grad Njujork dodaje svom voznom parku 50 vozila Chevrolet Volt kao deo napora za smanjenje zagađenja vazduha, emisije ugljendioksida i potrošnje goriva. Gradonačelnik Njujorka Majkl R. Blumberg najavio je dodavanje Volt-ova ostalim električnim vozilima na konferenciji za štampu, održanoj u utorak 12. jula u Vudsajdu, Kvins, Njujork.\nVolt će biti prvi elektromobil u upotrebi u Njujorškoj policiji koja već koristi elektrilčne skutere i automobile za golf. Voltovi predstavljaju većinu od70 novih električnih vozila, pridružujuči se gradskom voznom parku , koji sada broji 430 vozila.\nPovezana vest: VOZILA FIAT GRUPACIJE DOBILA VISOKE OCENE ZA BEZBEDNOST\n„Ovo je najveća ikad, nabavka električnih vozila za potrebe gradskog voznog parka, koji je več sadanajveći opštinski ekološki vozni park u čitavoj državi,“ rekao je gradonačelnik Blumberg u saopštenju za medije. „Nastavićemo da pružamo primer, ali ujedno moramo Njujorčanima dati mogućnost ekološkog izbora u njihovim životima.\n„Kada se upoznaju sa činjenicama, ljudi se mnogo lakše opredeljuju da kupe elektromobil. Na nama je da obezbedimo da javnost bude informisana, da im pružimo moguænost da donose odgovarajuće odluke i da im, ako žele da voze elektromobil, obezbedimo potrebnu infrastrukturu. To je sve deo našeg gradskog plana, koji treba da proizvede zeleniji i bolji Njujork“\nPovezana vest: POL POZICIJA ZA DDOR BG CAR SHOW I MOTOPASSION\nTokom prvih 60 kilometara, Volt može da vozi bez ispuštanja gasova iz auspuha, pomoću električne energije pohranjene u njegovoj litijum-jonskoj bateriji od 16 kWh. Kada se baterija isprazni, neprimetno se uključuje benzinski motor /generator kako bi obezbedio dodatnih 550 km vožnje, za opseg od preko 600 km sa punim rezervoarom.\nBy ATA Stars Redakcija|2011-07-18T19:02:48+01:00jul 18th, 2011|Auto industrija|0 Comments


NVIDIA GRID omogućava grafiku za virtuelizovane desktop računare – Personal magazin\nNVIDIA je danas objavila da je omogućila kompanijama pun grafički potencijal desktop virtuelizacije uz dostupnost NVIDIA GRID™ vGPU™ integrisanog u Citrix XenDesktop 7.\nNVIDIA GRID vGPU tehnologija je odgovor na izazov koji se javio u poslednjih nekoliko godina, sa povećanjem zaposlenih koji koriste svoje notebook računare i prenosive uređaje za rad.\nOvi radnici su se sve više oslanjali na virtuelizovanu desktop tehnologiju kako bi u svakom trenutku mogli da pristupe kompjuterskim resursima, ali do sada je to uglavnom korišćeno za standardne poslovne aplikacije . Performanse i ograničenja po pitanju kompatibilnosti pravila su poteškoće za aplikacije kao što su građenje informacionog menadžmenta (BIM),menadžment životnog ciklusa proizvoda (PLM) i uređivanje fotografija i video sadržaja.\nPROČITAHTE VIŠE: NVIDIA GRID\nSituacija je počela da se poboljša pre godinu dana sa uvođenjem nevirtuelnog GPU-a u Citrix XenServer. Ali dobici u efikasnosti su bili ograničeni, jer svaki korisnik i dalje zahteva namenski GPU.\nSa uvođenjem novog HDX GPU deljenja i tehnike duboke kompresije u XenDesktop 7 , NVIDIA i Citrix korisnici mogu odmah da iskoriste prednosti hosted-shared oblika desktop virtuelizacije kako bi dobili bogate, grafički – intenzivne aplikacije . Korišćenje Microsoft Windovs Server RDSH i KsenDesktop 7 platforme može da omogući raspodelu grafičkih procesora na više različitih korisničkih sesija.\n· Arhitekate, inženjere i izvođače radova koji mogu da koriste computer-aided design (CAD) alatke, kao što Autodesk BIM.\n· Proizvodna preduzeća koji žele da automatizuju povezivanje dizajna proizvoda i operacija koristeći PLM alatke, kao što Enovia 3DLive, PTC Windchill PLM Connector i SIEMENS Teamcenter softver.\n· Digitalno kreiranje sadržaja pomoću alata za uređivanje fotografija i video sadržaja, kao što je Adobe Photoshop softver.\n· Zdravstvene stručnjake koji koriste picture archiving i communication system (PACS) aplikacije, kao što su GE Centricity EMR.\nNVIDIA GRID omogućava grafiku za virtuelizovane desktop računare was last modified: May 23rd, 2013 by Redakcija\nDesktopDesktop računarigrafikaNVIDIA GRID\nKetchum pomaže Istrazivačku stanicu Petnica


Besplatna predstava „Ljubavi Džordža Vašingotna“ | M novine Sremski informativni portal\nM novine Sremski informativni portal > Aktuelno > Besplatna predstava „Ljubavi Džordža Vašingotna“\nU sklopu „Novembarskih dana“ na Velikoj sceni Pozorišta „Dobrica Milutinović“ u četvrtak, 4. novembra od 20.00 sati biće besplatno izvedena predstava „Ljubavi Džordža Vašingtona“. Ulaz je besplatan, uz kartu prethodno preuzetu u Pozorištu „Dobrica Milutinović“. Informacije i rezervacije se mogu dobiti na broj telefona: 022/615-115.\nPredstava „Ljubavi Džordža Vašingtona“ rediteljke Lilijane Ivanović, urađena je prema tekstu Mire Gavrana, možda najboljeg dramskog pisca sa prostora bivše Jugoslavije. Uloge tumače Dušanka Anojčić i Jelena Janković. U ovom delu snažne umetničke lepote ravnopravno dominiraju dva ženska lika, Marta Vašington, supruga Džordža Vašingtona, i Silvija Karver, njegova ljubavnica. Mesec dana posle smrti prvog američkog predsednika, njegova udovica Marta pozivu predsednikovu ljubavnicu, Silviju Karver, da je poseti. U dramatičnom susretu, punom emocija, dve rivalke po prvi put otkrivaju jedna drugoj celu istinu i bacaju potpuno novo svetlo na zajedničku prošlost.\nSnažna emotivna borba žene i ljubavnice pokojnog predsednika naposletku dovodi do neočekivanog ishoda. Poseban ton predstavi daje misaono napregnuta, gotovo intimna atmosfera među likovima koji nam iznose dubinu njihovog uzajamnog odnosa, određenog odnosa svake od njih prema voljenom muškarcu koji je nedavno preminuo.


Istoričar: Skenderbeg idealan spoj Srbina, Albanca, Crnojevića\nTanjug 2. avgusta 2018. 09:52\nPODGORICA – Najavljeno postavljanje spomenika Đerđu Kastriotu Skenderbegu u Ulcinju otvorilo je u političkim krugovima pitanje porekla tog junaka za kojeg jedni tvrde da je bio Srbin, a drugi da je bio Albanac, navodi RTCG, a istoričar Šerbo Rastoder izjavio je za crnogorski javni servis da je Skenderbeg spojio one koje retko spaja.\nRTCG prenosi da Ljiljana Đurašković iz Demokratskog fronta (DF) ponavlja da je Skenderbeg „rođeni Srbin, od oca Jovana i majke Vojislavke, od čuvenog roda Brankovića“.\n„Njegovo pravo ime je Đurađ Kastriotić“, kaže Đuraškovićeva.\nOna je pozdravila podizanje spomenika Skenderbegu koji će, kako je ocenila, „obogatiti inače veliku kulturno-istorijsku baštinu grada Ulcinja“.\nPrvi čovjek ulcinjske opštine, Ljoro Nrekić, kaže da su procene da će spomenik biti postavljen do kraja godine.\n„Neki misle da je njihov, neki misle da je njihov, istorija kaže nešto drugo“, tvrdi Nrekić.\nIstoričar Rastoder je navodi da je „ono što je bitno da je Skenderbeg albanski nacionalni junak i da je on deo nacionalnog mita Albanije“.\n„Ta naknadna spekulacija oko krvnih zrnaca njegovog porekla nema nikakve veze iz razloga što on pripada jednoj kulturi koja ga kao takvog baštini“, kaže Rastoder.\n„To je idealna opcija. Ako je Skenderbeg Srbin, a istovremeno i Albanac, a ima poreklo Crnojevića, onda je on idealan spoj povezivanja različitosti kultura i pomirenja u Crnoj Gori“, tvrdi Rastoder.\nSa druge strane, on problematizuje pitanje podizanja spomenika nekome ko nema veze sa Ulcinjom.\n„Zaista jedna istorijska ličnost prve polovine 15. veka evropskih razmera, ali ja nisam siguran da je to ličnost koja ima neke neposredne veze sa Ulcinjom. Skenderbeg se svugde potpisuje kao gospodar Albanije“, rekao je Rastoder.


Konsultant: Neizbežno odlaganje prodaje Telekoma Srbija - Ekonomske Vesti\n4. feb. 2015 5. feb. 2015 Andrija Matić Henri Lankaster, mobilna telefonija, privatizacija, Telekom Austrije, Telekom Srbija, Tema dana\nTelekom Srbija juče je raspisala javni poziv za izbor privatizacionog savetnika, a portal Ekonomske Vesti podseća na ekskluzivni intervju sa Henrijem Lankasterom, svetskim stručnjakom u polju telekomunikacija, koji je ocenio da je odlaganje prodaje neizbežno.\nPre nekoliko meseci Telekom Srbija je počeo pregovore sa bankama oko refinansiranja duga, što je prekinulo ranije planove o njegovoj privatizaciji, tvrdi Henri Lankaster, stariji analitičar konsultantske kuće za oblast telekomunikacija BuddeComm u ekskluzivnoj izjavi za Ekonomske Vesti.\n„Iako Vlada Srbije i dalje želi da proda udeo u Telekomu, naše je shvatanje, delimično bazirano na ovom refinansiranju, da se postupak privatizacije neće desiti pre 2017. godine, eventualno 2016“, tvrdi Lankaster, inače autor opsežne studije o aktuelnim tržišnim trendovima i rastu na telekomunikacionom tržištu Balkana. U toj studiji opširna analiza posvećena je i telekomunikacionom tržištu u Srbiji.\n„Vlada Srbije mora da osigura dobar prihod od prodaje Telekoma, ali tržišna dinamika im trenutno ne ide u prilog, tako da mi mislimo da je odlaganje neizbežno“, kaže Lankaster za Ekonomske Vesti.\nOn dodaje da od 2011. godine, kada je Vlada Srbije odbila ponudu Telekoma Austrija, nije bilo ozbiljnijeg interesovanja iz inostranstva za kupovinu srpske kompanije.\n„Uprkos kritikama vladinih oponenata, koji su tvrdili da je cena preniska, većina analitičara smatra da je cena bila visoka, dovodeći u pitanje kvalitet Telekoma Srbije i naglašavajući potrebu za ogromnim ulaganjima u infrastrukturu“, tvrdi Lankaster i podseća da je sredinom 2011. godine vlada odbila 1,1 milijardu evra za 51 odsto akcija, postavivši minimum od 1,4 milijarde.\n„Telekom Austrija već je povećao svoju prvobitnu ponudu (950 miliona) i obavezao se da će uložiti 450 miliona u kompaniju u sledeće tri godine. Vlada je bila pod velikim pritiskom da svoje finansije dovede u red prema međunarodnim pravilima i prodaja Telekoma bi pomogla da se ispune ovi uslovi“, smatra Lankaster.\n← Početak prodaje Telekoma: Traži se savetnik sa prihodom od 50 miliona evra\n10 najgorih gradova za vožnju →\nRazgovori sa Esmarkom idu teško\n19. jan. 2015 Luka Matić Komentari su isključeni na Razgovori sa Esmarkom idu teško


Mijatović, rekao je, čvrsto vjeruje u građanski, multietnički karakter Bosne i Hercegovine\nVojin Mijatović izborni je kandidat Socijaldemokratske partije (SDP) Bosne i Hercegovine za člana Predsjedništva BiH iz Republike Srpske (RS), saopćeno je na pres-konferenciji ove partije u Sarajevu.\nMijatović je izjavio da SDP i time pokazuje da želi biti partija čitave Bosne i Hercegovine, što očituje i kandidatura njegovog stranačkog kolege Denisa Bećirovića, uime Pokreta za Državu, za člana državnog predsjedništva iz Federacije BiH.\nMijatović, rekao je, čvrsto vjeruje u građanski, multietnički karakter Bosne i Hercegovine.\nNa pres-konferenciji je podsjetio da 19. jula ističe rok za registraciju birača u odsustvu pred ovogodišnje oktobarske opće izbore u BiH. Njih je pozvao da učine samo dvije stvari – registruju se i glasaju – za Bosnu i Hercegovinu. Više od 500.000 Bosanaca i Hercegovaca žive van BiH, a imaju adresu u RS-u, dodao je Mijatović.\nOn podsjeća da je SDP najavio širenje u Trebinju, pa je na ovoj pres-konferenciji predstavljen Milorad Klimović iz tog grada u Republici Srpskoj kao novi član SDP-a.\nKlimović će ovih dana dobiti zadaću da pokrene organizaciju SDP-a u Trebinju, najavio je na pres-konferenciji lider stranke Nermin Nikšić najavljujući, kao i Mijatović, skore aktivnosti na organizacionom djelovanju u još jednom gradu Republike Srpske, Bijeljini.\nMijatović je vlastitu kandidaturu za člana državnog predsjedništva iz tog entiteta prokomentirao riječima: “Došlo je vrijeme da Bosanci i Hercegovci glasaju za Bosnu i Hercegovinu”.\nLider Nermin Nikšić također je kazao da SDP želi i dalje biti partija cijele BiH.\n– Konačno smatramo da u RS-u trebamo građanima BiH iz dijaspore ponuditi građanski izbor i kandidata koji je spreman zagovarati BiH – kazao je predsjednik SDP-a.\nMijatović: Ako si istinski Srbin i pravoslavac ne možeš ostati nijem na zločine u Prijedoru


» Sredstvima Evropske unije podržano funkcionisanje centara za migrante u Srbiji\nDelegacija Evropske unije nastavlja da aktivno pomaže Republici Srbiji u suočavanju sa izbegličkom krizom i ojacavanju kapaciteta državnih i lokalnih vlasti u njihovom delovanju na terenu. Donacijama Evropske unije obnovljena su i kompletno opremljena tri centra za registraciju i privremeni smeštaj migranata, dok su još dva u procesu (re)konstrukcije. Takođe, rad 19 prihvatnih centara podržan je sredstvima Evropske Unije, kojima se pokrivaju tekući operativni troškovi. Kapaciteti Komesarijata za izbeglice i migracije značajno su osnaženi, čime je pojačana njihova efikasnost u pružanju osnovnih servisnih usluga licima koja prolaze kroz Srbiju.\nU jednom od tranzitnih centara – u Prihvatnom centru Preševo, ukupan kapacitet značajno je povećan. U ovaj centar sada može biti smešteno i do 1500 ljudi. Iako je broj migranata tokom letnjih meseci u Preševu bio manji nego prošle godine, proširivanje smeštajnih mogućnosti je važno zbog predstojećeg zimskog perioda.\nZadržavanje najvećeg broja migranata u centru je 3-4 dana u proseku. Oni se odatle najčešće premeštaju u Prihvatni centar u Subotici, odnosno na granične prelaze Kelebija i Horgoš, odakle natavljaju svoj put preko Mađarske.\nMeđu mnogim porodicama koje trenutno borave u centru u Preševu, nalazi se i osmočlana porodica Amera Sadudina (35) iz Sirije. On, njegova žena Alham Amito (30) i šestoro maloletne dece – Abdul (10), Mustafa (9), Raid (7), Odei (5), Ahmed (2,5) i najmlađi Basil, star samo godinu i po dana, napustili su Siriju pre dosta meseci. Sadudinova želja je da nađe novi dom u nekoj od razvijenih evropskih zemalja, kako bi porodicu sklonio od strahova rata i osigurao bezbedno detinjstvo svojoj deci.\nPut ka “boljem sutra” nije bio nimalo lak za porodicu Sadudin. Iz Sirije su peške ušli u Tursku, a onda iz Izmira morem došli do Grčke. Nakon 25 dana provedenih u Grčkoj put su nastavili preko Makedonije. Iz pograničnog grada Đevđelije zaputili su se u Tabanovce, a onda vozom ušli u Srbiju. Odmah su se registrovali u centru u Preševu, gde su smešteni već nekoliko dana.\nU kampu u Preševu su, kako naglašava Sadudin, dobili sve – od osnovnih servisnih usluga kao što su smeštaj i hrana, do neizmerne ljudskosti osoblja Komesarijata koje rukovodi centrom i policijske zaštite.\n„U Srbiji smo dobili sve osnovno što nam je bilo potrebno, ali smo uz to ovde naišli i na neizmernu ljudskost. Bitnije od toga – ovde imamo sigurnost. Ovde prepoznajemo razumevanje i solidarnost i to jako cenimo“, istakao je Sadudin.\nNovosađani podržali očuvanje životne sredine


Hollywood i svet, Najsvežije vesti, Vesti — By taty on September 14, 2010 5:54 pm\nAtraktivna holivudska glumica, Anđelina Džoli, proglašena je za najbolji uzor među poznatim ličnostima. Anketu je sproveo internet portal WENN, a prema rezultatima ankete Anđa je ona “prava”.\nLepa glumica i ambasadorka dobre volje Ujedinjenih nacija koja je nedavno bila u poseti poplavama pogođenom Pakistanu, dobila je 44 odsto glasova učesnika ove Internet ankete koji su dali svoje mišljenje.\nNa drugom mestu liste slavnih koji drugima daju najbolji primer, nalazi se glumac i oskarovac Džordž Kluni sa 18 odsto glasova.\nSlede ga mlada glumica i pevačica Majli Sajrus i frontmen benda U2, Bono Voks, sa 16 odsto glasova.\nTags: Anđelina Džoli, Anđelina Džoli - Najbolji uzor, Anđelina Džoli je najbolji uzor među poznatim ličnostima, Anđelina je najbolji uzor, glumica, Holivud, holivudska glumica, Hollywood, poznati, Vesti iz Holivuda, Zvezde\nLegendarni rok bend Guns N' Roses održaće koncert 23. septembra u Srpskoj prestonici. Organizatori koncerta Jelen Live i Beogradska arena...


Proglašenje vanrednog stanja je jedna velika farsa i nipodaštavanje i degradacija Narodne skupštine Republike Srpske, jer je vanredno stanje skoro istovjetno ratnom stanju, te je potrebno da je ugrožena bezbjednost i da postoji epidemija. Međutim, u odluci, niti bilo gdje drugo, nema nikakvih dokaza da je ugrožena bezbjednost u Republici Srpskoj. Ne prijeti nam nikakav vanjski neprijatelj. Nema okupacije. Iz MUP-a nam stalno dolaze izvještaji da je bezbjednosna situacija u RS stabilna i neporomijenjena. Takođe, nema odluke ministra zdravlja o proglašenju epidemije. Kada govorimo o ugroženoj bezbijednosti i samoj epidemiji, trebalo bi da se osvrnemo samo jednu godinu unazad. Naime, prema informacijama Instituta za javno zdravlje Republike Srpske iz februara 2019. godine. Tada nije bilo uslova za proglašenje epidemije, iako je u 2019. godini u prva tri mjeseca sezone gripe preminulo 30 pacijenata od teških respiratornih infekcija, ali su nadležni istakli da još nema razloga za proglašenje epidemije, jer je broj oboljelih, kako su tada naveli, nizak. Ministar zdravlja tada je izjavio da virus gripa u RS još nema epidemiološki karakter, jer je broj prijavljenih pacijenata sa simptomima sličnim ovom oboljenju ispod jedan odsto (1%) cijele populacije. Ministar je tada istakao, da virus H1N1 dominira te godine i, nažalost, kod osoba koje već imaju neko oboljenje izaziva veću smrtnost u odnosu na virus tipa B, koji je bio dominantan prošle godine i koji ne izaziva tako teške komplikacije. Takođe, iz Instituta za javno zdravstvo RS istakli su da ne postoje uslovi za proglašenje epidemije gripe, jer proglašavanje epidemije zavisi od više faktora, broja oboljelih na određen broj stanovnika u gradu, opštini ili regiji, zatim učestalosti obolijevanja, kliničke slike, broja pozitivnih slučajeva na primarnom i bolničkom nivou, jednostavnije rečeno, na osnovu sveobuhvatne procjene epidemiološke situacije. Isto tako, iz Službe za epidemiologiju na Institutu rečeno je da je ukupan broj oboljelih s teškim akutnim respiratornim infekcijama 234, te da se sa simptomima sličnim gripu javilo se 10.980 građana, a to su pacijenti koji se javljaju u domove zdravlja, koji imaju temperaturu i kašalj, ali nisu teški za liječenje u bolnici”. Takođe su istakli da su u sezoni gripa 2015/ 2016 imali 22 smrtna slučaja. Kada uporedite navedene podatke sa podacima koji su postojali, odnosno koji su prezentovani javnosti, u trenutku proglašenja vanrednog stanja, jasno vam je da postoje različiti aršini po kojima su se nadležni rukovodili prilikom donošenja ovako drastične mjere. Pitam se onda, na osnovu čega proglasiše vanredno stanje?


Nema novih restriktivnih mera: Krizni štab ponovio da je lična odgovornost primarna - Telegraf.rs\nVideo: Da li se uvode nove mere protiv korona virusa?\nKrizni štab Vlade Sbije za suzbijanje epidemije korona virusa obratio se javnosti povodom najnovijih informacija u našoj zemlji, kada je u pitanju stanje vezano za Covid 19.\nNa konferenciji su govorili ministar zdravlja Zlatibor Lončar, zamenica direktora Instituta Batut Darija Kisić Tepavčević i direktor Infektivne klinike Goran Stevanović.\n"Lična odgovornost primarna"\n- Lična odogovrnost je ono što je primarno i to da se ponašamo kao da smo nosioci virusa. Ne možemo da očekujemo neke druge mere jer sve zavisi od nas. Svako u borbi protiv ovog virusa mora da preuzme svoju ulogu. Što se tiče policijskog časa nismo o tome razgovarali, uveli smo ga kada je imao cilj, a u međuvremenu nismo stajali skrštenih ruku - rekla je Kisić Tepavčević u odgovoru na pitanje da li se očekuje uvođenje policijskog časa.\nVideo: Kisić-Tepavčević o tome da li se ponovo uvodi policijski čas\nDa li je virus agresivniji od onog u martu i aprilu?\nKada je reč o takvim navodima Lončar je rekao da je tako nešto neprofesionalno i da se razgovara samo o činjenicama i onome što je dokazano.\n- To je jedan od lekova, i da, ima pacijenata koji ga i dalje primaju. Da li postoji neko ko je umro, a lečen je hlorokinom? Da, svakako, ali nijedan pacijent u Srbiji nije preminuo, a da nije bio lečen - rekao je Stevanović.\nKada je u pitanju lečenje hlorokinom, dr Stevanović je rekao da je to samo jedan lek koji je predviđen u protkolu i da se za svaki od lekova propisuje ono što sme, a šta ne sme.\nDr Goran Stevanović - Foto: Tanjug/Vlada Republike Srbije/Slobodan Miljević\nKada je reč o broju zaraženih zdravstvenih radnika Lončar je rekao da iako ima veliki broj zaraženih, zdravsvteni sistem to ne oseća jer uvek neko zameni kolegu.\n"Nemamo nove mere"\nŠto se tiče mera, nemamo ništa novo da kažemo - nošenje maski, pranje ruku i fizička distanca su ključni, poručila je Kisić Tepavčević.\nNemamo ništa novo da kažemo, osim opštih mera ponovljenih 1.000 puta - nošenje maski, držanje fizičke distance i pranje ruku su ključni - rekla je ona na pres konferenciji na pitanje da li je Krizni štab razmatrao neke nove epidemiološke mere, uključujući najave o proširenju mera propisanih za Beograd kao najveće žarište.\nDr Darija Kisić Tepavčević - Foto: Tanjug/Vlada Republike Srbije/Slobodan Miljević\n"Oboljevaju oni koji su najviše izloženi"\nDr Darija Kisić Tepavčević rekla je da oboljevaju oni koji su najviše izloženi virusu, a to je upravo radno sposobno stanovništvo i mlađi ljudi.\n- Njih je najviše i u jedinicama intenzivne nege i u bolnicama, i u izolacijiama - rekao je Stevanović.\nDr Goran Stevanović je rekao da u ovom periodu imamo značajno manji broj obolelih iz starije starosne grupe, a da je populacija koja je najaktivnija najviše zaražena.\nVideo: Stevanović i Kisić-Tepavčević o starosnoj dobi zaraženih korona virusom\n- Naš prioritet su ljudi koji imaju simptome, za sve ostale biće na raspolaganju testovi ali trenutno nam je ljudski život najbitniji, razumem i sve ostale, ali molim ljude da razumeju da su ovo sada prioriteti - rekao je Lončar.\nKada je reč o starosnoj strukturi oni su mlađi nego što je to bilo u prvom piku i da se i oni nalaze na respiratorima, njihovo lečenje traje duže, klinička slika je ozbiljnija, kaže Lončar. Kada je u pitanju testiranje on je rekao da misli da se dosta ljudi testira i da će biti testirani svi za koje struka kaže da tako treba.\nBolnički kapaciteti u Beogradu skoro popunjeni\nVideo: Lončar o situaciji u Kovid bolnicama\n- U toku su vizite u bolnicama, kao i u Areni, pa ćemo videti koliko će danas pacijenata moći da se otpusti, kako bi novi mogli da budu primljeni - rekao je Lončar na pres konferenciji.\nMinistar zdravlja Zlatibor Lončar - Foto: Tanjug/Vlada Republike Srbije/Slobodan Miljević\n- Ovi podaci sami za sebe govore koliko je ozbiljna situacija i koliko ozbiljno treba da joj pristupimo - rekao je Lončar.\nNa konferenciji je i ministar zdravlja Zlatibor Lončar koji je rekao da je 70 zdravstvenih radnika zaraženo i na bolničkom je lečenju, a njih 500 je u kućnoj izolaciji.\nPune se bolnice u Srbiji zaraženima: U četiri ustanove u Vranju 197 pacijenata, a kapacitet 215\nPreminuo Saša Milošević, bivši gradonačelnik Užica: Izgubio bitku sa korona virusom


Sahrane i kremacije na beogradskim grobljima za petak, 26. februar 2021. godine od 9.00 do 16.00. U nadležnosti JKP „Pogrebne usluge“ je 10 grobalja. Sahrane se, po običaju, ne obavljaju nedeljom i kad su najveći verski praznici, ali to ne važi ponekad, u slučajevima velike smrtnosti. * (Termin) Navedeni termini označavaju vreme napuštanja kapela. Orlovača … Članak Sahrane i kremacije u Beogradu, 26. februar 2021. se pojavljuje prvo na Dan u Beogradu.\nIzvor: DANuBeogradu.rs, 26.Feb.2021\nBez struje i bez vode u Beogradu, u petak, 26. februara 2021. godine, biće stanari u pojedinim ulicama zbog najavljenih radova ili kvarova… ⚡ Bez struje – planirana isključenja Zbog izvođenja planiranih radova na električnoj mreži, bez struje će ostati stanari u sledećim ulicama: STARI GRAD...


Naucna fantastika bliza cinjenici\nU dramaticnom tehnoloskom proboju, australijski tim je teleportirao laserski snop sifriran u poruku - cineci naucnofantasticnu fantaziju o "usmerenoj predaji" ljudi sa jednog mesta na drugo za jedan korak blizom.\nIako je skakutanje po planetama u stilu Zvezdanih staza jos daleka buducnost, teleportacija - rasklapanje objekata na jednom mestu dok se savrsena replika stvara na drugom - obecava da revolucionizuje kompjutersku tehnologiju i komunikacije tokom naredne decenije.\nTim australijskog Nacionalnog univerziteta, kojeg delimicno finansira Australijsko istrazivacko vece, ukljucen je u globalnu trku sa timovima iz SAD i Evrope da prosiri granice nauke, a oni su prvi koji su pouzdano i konzistentno izvrsili prenos laserskog snopa.\nKoriscenje procesa poznatog kao kvantno uplitanje, istrazivaci, na cijem je celu 34-godisnji fizicar Ping Koj Lam, su rasklopili laser na jednom kraju optickog komunikacionog sistema i ponovo stvorili repliku metar dalje odatle.\nKvantno uplitanje omogucava ono sto je Ajnstajn nazvao "zastrasujucom interakcijom" na razdaljini izmedju dva objekta pri brzini svetlosti.\nSifrirani radio signal is postavlja na ulaznom laseru, pa se kombinuje sa uplitanjem, a onda skenira. Laser se unisti u ovom procesu.\nAli radio signal prezivi i posalje se elektronski u prijemnu stanicu, gde se u roku od jedne nanosekunde tacna replika snopa - sa netaknutim radio signalom - povrati i desifruje.\nAmericki istrazivacki tim je bio pionir teleportacije sa malim cesticama svetlosti nazvanim fotonima, 1997. godine. Danski tim sa Univerziteta Arhus je ustanovio sredstva u teoriji za teleportaciju atoma, u oktobru prosle godine.\n"Ono sto smo ovde pokazali je da mozemo da uzmemo na milijarde fotona, unistimo ih istovremeno, a onda ih ponovo stvorimo na drugom mestu", rekao je Dr Lam za list The Australian.\n"Primena teleportacije na kompjutere i komunikacije tokom sledece decenije je veoma uzbudljiva", rekao je on.\nKvantna teleportacija bi mogla napraviti sifrirane informacije 100% bezbednim, rekao je Dr Lam, jer cak i ako se presretne, poruka bi bila nerazumljiva osim za odredjenog primaoca.\nOvo bi moglo biti revolucionarno za novu klasu superbrzih kvantnih kompjutera, kao sto je tranzistor bio za konvencionalne kompjutere. Kvantni kompjuteri ce moci da resavaju probleme na milione puta brze nego sadasnji kompjuteri.\nA ovaj proboj bi mogao dovesti do porasta brzine i kolicine informacija koje se prenose fiberoptickim komunikacijama.\n"Ova tehnologija bi imala ogroman potencijal za banke, finansijske institucije i vlade koje zele da zastite informacije", rekao je Dr Lam.\n"Trebalo bi da bude moguce da se napravi savrseni kriptografski sistem. Kada dve strane zele da komuniciraju jedna s drugom, mi mozemo da omogucimo da tajnost komunikacije bude apsolutno savrsena".\nAli da bi covek bio teleportiran, morala bi da se napravi masina koja bi mogla da se usmeri i da analizira na trilione atoma koji sacinjavaju ljudsko telo.\nKvantna teleportacija je problematcina za ljude, jer se original unisti u procesu stvaranja replike.\n"Mislim da je teleportacija te vrste vrlo, vrlo daleko od nas", rekao je Dr Lam.\n"Mi jos ne znamo kako da to uradimo ni sa jednim jedinim atomom.\n"Ali to ne znaci da u dalekoj buducnosti to nece biti moguce", rekao je on.


Novi protest ispred deponije Uborak: Mostarci neće odustati, moguće i … – Klik Jajce\nNovi protest ispred deponije Uborak: Mostarci neće odustati, moguće i …\nNovi protest ispred deponije Uborak: Mostarci neće odustati, moguće i ...\nJake policijske snage MUP-a Hercegovačko-neretvanskog kantona osiguravale su ulaz u deponiju Uborak pored Mostara, dok je ove nedjelje nekoliko stotina Mostara mirnim okupljanjem još jednom naglasilo potrebu rješenja tog gorućeg problema.\nPolicijsko prisustvo ispred ulaza na deponiju stalno je nakon 9. decembra kad je policija uklonila blokadu okupljenih iz Inicijative “Jer me se tiče”.\nNijaz Hodžić, jedan od predvodnika građana, kaže da je veliko prisustvo policije uvreda njima, jer je djelovanje građana uvijek bilo mirno, bez provokacija…\n“Mi ćemo nastaviti dalje djelovanje, ali nećemo raditi ništa što ne doliči nama. Pustiti ćemo da praznici prođu, ovdje ćemo čekati Novu godinu da ovi koji odlučuju o nama vide da nećemo odustati”, kazao je Hodžić.\nHodžić je kazao kako su podnesene krivične prijave protiv onih koji su organizirali policijsko djelovanje i uklanjanje blokade 9. decembra, ali i sve one policajce koji su upotrijebili prekomjernu silu.\nGrađane frustrira nerad odgovornih, ali kažu da su spremni na dogovor i da se problem Uborka ne može završiti za jedan dan.\nZa 8. januar zakazan je sastanak predstavnika više nivoa vlasti, na kojem bi trebali prisustvovati i građani.\nOmer Hujdur kazao je kako su demonstranti brojniji i moćniji od policije.\n”Tražimo što prije rješavanje problema i poručujemo da nećemo odustati. U slučaju nepozivanja na sastanke bit ćemo primorani na novu blokadu”, poručio je.\nBlokadu deponije Uborak policija je silom uklonila ranog jutra u ponedjeljak 9. decembra. Akcija je izazvala brojne oprečne reakcije posebno jer su građani insistirali da deponija posluje bez potrebnih dozvola te da godinama izuzetno štetno djeluje na život stanovnika okolnih naselja.\nDeponija Uborak desetak godina je problem na koji upozoravaju mještani Vrapčića, Livča i drugih sjevernih mostarskih predgrađa, a stanje je posebno eskaliralo ove godine. Građani su je držali blokiranom i u junu ove godine, ali je nakon 11 dana postignut dogovor s gradskim vlastima, koji u najvećoj mjeri nije poštovan.\nObjava Novi protest ispred deponije Uborak: Mostarci neće odustati, moguće i nove blokade pojavila se prvi puta na Jajce Online.\nRelated Topics:deponijefeaturedispredJajce OnlinemogućeMostarcinećenoviodustatiprotestUborak\nBibija Kerla: Nudili su mi tri puta više nego što imam u DF-u, ali se …


„Na ovogodišnjem takmičenju studiju slučaja je pripremila kompanija Vip Mobile. Prethodnih godina su to bile kompanije NIS i Henkel Srbija. Trudimo se da uvek obezbedimo primere iz kompanija koje posluju na našem tržištu i realne situacije iz poslovnog sveta gde studenti mogu da odmere svoja dosadašnje stečena znanja sa kolegama sa drugih fakulteta i steknu svest na kojim veštinama moraju još da rade u budućnosti. Svoja rešenja brane pred bar dva člana žirija koji rade u kompaniji iz koje je studija slučaja, ali i pred drugim stručnjacima.\nČesto ovo takmičenje predstavlja svojevrstan ‘match making’ prostor u kome dobri studenti dobiju priliku za praksu, a veoma često i ponudu za zaposlenje. Takođe, takmičenje ima veliki značaj i za DSOJ, jer zapravo predstavlja jedan vid promocije, unapređivanja i razvoja struke odnosa s javnošću, što predstavlja jedan od značajnih ciljeva i zadataka strukovnog udruženja. Podržavajući i organizujući ovo takmičenje, DSOJ širi svoju bazu i uticaj strukovne organizacije od samog početka razvoja karijere mladih budućih stručnjaka“, rekla je dr Danijela Lalić, koordinatorka nacionalnog studentskog takmičenja PRilika 2014.\nTags: DSOJ PRilika takmičenje


MOTOR blog » Opel Astra 2.0 CDTI sa Start/Stop tehnologijom Opel Astra 2.0 CDTI sa Start/Stop tehnologijom – MOTOR blog\nOpel sada nudi Astru 2.0 CDTI (118 kW/160 ks) sa ekološkom ecoFLEX tehnologijom niske potrošnje goriva, uključujući Start/Stop funkcionalnost. Ovaj paket, koji je u ponudi kao opcija za izvedbu 2.0 CDTI sa šestostepenim menjačem, značajno smanjuje potrošnju goriva i emisiju ugljendioksida, naročito u gradskoj vožnji: Može da uštedi do 0,8 litara na 100 kilometara – što predstavlja smanjenje od 13 odsto.\nU kombinovanom režimu vožnje Start/Stop tehnologija smanjuje prosečnu emisiju ugljendioksida kod Astre sa petoro vrata, sa 129 na 119 grama po kilometru, pa tako smanjuje potrošnju sa 4,9 na 4,5 litara na 100 kilometara. Sve u svemu, Astra objedinjuje vrhunsku efikasnost i visoke performanse (118 kW/160 ks) sa snažnim obrtnim momentom (350 Nm). Astra Sports Tourer sa paketom ecoFLEX tehnologije je podjednako impresivna: sada troši 4,7 litara dizela na 100 kilometara, u odnosu na prethodnu potrošnju od 5,1 litara, dok je emisija ugljendioksida smanjena sa 134 na 124 grama po kilometru.\nUvođenje Start/Stop sistema u paket ecoFLEX tehnologije je dodatni korak u Opelovim tekućim naporima usmerenim na smanjenje potrošnje goriva i emisije gasova. Ovaj sistem je razvijem unutar kompanije i upravo je uveden na tržište kroz novu Corsu 1.3 CDTI ecoFLEX, čije performanse od 70 kW/95 ks idu uz potrošnju goriva od svega 3,5 litara dizela na 100 kilometara, te uz emisiju od svega 94 grama CO2 po kilometru.\nStart/Stop tehnologija je trenutno na raspolaganju za Opel Agilu, Corsu i Astru. Do proleća 2012. godine, kompanija će ponuditi 34 kombinacije vozila i motora sa ovom tehnologijom, uključujući sve dizel i benzinske modele Astre sa manuelnim menjačem.\nCleanTech tehnologija sagorevanja dodatno povećava efikasnost\nTakođe uvedena na motoru 2.0 CDTI kao deo paketa ecoFLEX tehnologije, radi dodatnog smanjenja potrošnje, inovativna CleanTech tehnologija sagorevanja garantuje izuzetno čisto sagorevanje, te smanjuje buku koju motor proizvodi.\nOvaj zatvoren sistem prilagođava ubrizgavanje prema procesu sagorevanja u stvarnom vremenu. To znači da motor radi tiše i efikasnije. Pored toga, ležajevi bregaste osovine sa smanjenim trenjem dopunjuju efikasno iskorištenje goriva.\nSvi modeli Astre sa ručnim menjačem poseduju indikator za prebacivanje u viši stepen prenosa. Vozač može aktivno da smanjuje potrošnju birajući savršen trenutak za prebacivanje u veću brzinu, kada vidi znak na na višenamenskom displeju.\nPrednost i funkcionalnost Opelovog Start/Stop sistema\nOpelov automatski Start/Stop sistem smanjuje vreme praznog hoda motora a time i emisiju štetnih gasova i buku – što je prednost ne samo za putnike u automobilu, nego i za sve vozače, naročito u gradskim područjima. Princip je jednostavan: motor ne troši gorivo kada se automobil ne kreće. Umesto praznog hoda na semaforu, ili pred pružnim prelazom, motor se automatski zaustavlja kada vozač prebaci u ler i pritisne kvačilo (‘Autostop’ mod). Kada se upali zeleno svetlo, vozač pritiskom na papučicu kvačila pokreće motor, prebacuje u prvu brzinu i kreće.\nRadi sigurnosnih razloga i udobnosti putnika, regulator temperature i upravljanje vakuumom u kočionom sistemu ostaju aktivni u ‘Autostop’ režimu. Kada se ukaže potreba za tim – na primer pri sporom kretanju, sa čestim zaustavljanjem – vozač može ručno da isključi sistem pomoću Start/Stop prekidača sa ‘eco’ oznakom.\nKako bi Start/Stop sistem funkcionisao efikasno, potrebno je da budu zadovoljeni sledeći uslovi:\n· Spuštena hauba\n· Zatvorena vozačeva vrata\n· Sigurnosni pojas na vozačevom sedištu zakopčan\n· Motor dovoljno ugrejan\n· Akumulator dovoljno napunjen\n· Spoljna temperatura iznad 0°C (pri mrazevima, upotreba ‘Autostop’ režima je značajno ograničena)\n· Nije uključena funkcija odmrzavanja bočnih stakala\n· Ako je uključen klima uređaj, temperatura u unutrašnjosti se ne razlikuje znatno od zadate vrednosti\n· Dovoljan vakuum u kočionom sistemu\n· Sistem regeneracije dizel filtera za sitne čestice nije uključen\nUkoliko se neki od navedenih parametara promeni tokom mirovanja motora (‘Autostop’ režim) može doći do automatskog paljenja. Tokom ‘Autostop’ režima, koji ne traje duže od pet minuta, delovi koji troše struju poput retrovizora i zagrevanja bočnih stakala su isključeni, dok ostali delovi prelaze na ekonomičnu potrošnju. Električno napajanje info-zabavnog sistema je uvek obezbeđeno, tako da, na primer, navigacioni sistem ne mora da se ponovo programira prilikom restartovanja motora.\nStart/Stop sistem u Opel Astri 2.0 CDTI sadrži više od 20 podsistema i novih delova uključujući:\n. Snažniji alnaser koji čini funkciju operativnom tokom prosečnog veka upotrebe automobila.\n· Učinkovit AGM akumulator (Absorbent Glass Mat), koji pruža maksimalnu pouzdanost električnog sistema, te kapacitet motora da se pokrene bez zastoja u bilo kom trenutku.\n· Inteligentno upravljanje akumulatorom pomoću senzora, koje takođe pruža pouzdanost i dosledan kvalitet.\n· Posebno upravljanje motorom koje obezbeđuje besprekorno ponovno paljenje motora.\n· Start/Stop prekidač sa oznakom ‘eco’ daje vozaču mogućnost ručnog isključenja sistema.\nPaket ecoFLEX tehnologije dostupan je za 300 evra (MP cena koju sugeriše prizvođač, sa uključenim PDV-om)\nOpel Astra 2.0 CDTI sa Start/Stop tehnologijom was last modified: April 6th, 2011 by Goran Aničić\n2.0 CDTIecoFLEXGeneral MotorsOpelOpel AstraOpel Astra 2.0 CDTIStart/Stop


Predsednica Republike Srpske Željka Cvijanović izjavila je da veliki nacionalni program demografske obnove ne može dati rezultate za pola godine i da su mere iz ovog programa uglavnom srednjoročne ili dugoročne.\n– Rekli smo da u narednih 10 godina želimo da vidimo pomeranja unapred – istakla je Cvijanovićeva i dodala da rezultati znače više stanovnika, ali i sigurniju egzistenciju porodica u svakom smislu.\nCvijanovićeva je navela da je cilj velikog nacionalnog programa demografske obnove u Republici Srpskoj, ne samo da se rađa više stanovnika, nego da se zadrže porodice, da se mladim bračnim parovima olakša da dođu do stana, da država pomogne višečlane porodice i stimuliše one koje nisu višečlane da to postanu.\n– Mnogo aktivnosti nam predstoji na tom planu – rekla je Cvijanovićeva za BH radio 1 i podsetila na već postojeći program putem Investiciono-razvojne banke kojim se mladim bračnim parovima omogućava da lakše i po povoljnijim uslovima dođu do stana.\nPrema njenim rečima, Vlada Srpske je subvencionisala kamatnu stopu, a izmenom pravila plasmana moguće je stambene kredite učiniti još dostupnijim mladima.\nCvijanovićeva je navela da Vlada Republike Srpske radi na jačanju privredne osnove, stvaranju boljeg ambijenta za ulaganje, te da se puno radi i na podsticanju samozapošljavanja mladih, u čemu je velika podrška Srbije.\nSrpska će biti jača, stabilnija, izgrađenija\nCvijanovićeva je izjavila da će Republika Srpska u narednom periodu biti bolja, stabilnija, jača, izgrađenija, te uvek svesnija sebe i svoje važnosti.\n– Što se tiče Republike Srpske imam jasnu viziju – da stalno idemo napred. Bićemo izgrađenije i stabilnije društvo, sa bolje uređenim odnosima, ali i ambijentom za život – rekla je Cvijanovićeva.\nOna je svoj dosadašnji rad na mestu predsednika Republike Srpske okarakterisala produktivnim, s obzirom na nivo saradnje koji postoji između različitih institucija Srpske.\n– Saradnja je odlična, daje rezultate. Uloga predsednika, između ostalog, i jeste da se ostvaruje takva koordinacija i saradnja i da institucije govore jednim glasom, te da svi zajedno znamo kud se krećemo – rekla je Cvijanovićeva, dodavši da su u ekonomskom smislu napravljeni značajni pomaci, prenosi Srpskainfo.\nCvijanović: SDA je glavni krivac što još uvek nije formiran Savet ministara BiH\nCvijanović: Važno je govoriti o Evropi i budućnosti


Prethodna godina biće zlatnim slovima upisana u istoriji Grada Prokuplja - Topličke Vesti | Topličke Vesti\tPrethodna godina biće zlatnim slovima upisana u istoriji Grada Prokuplja - Topličke Vesti\nPrethodna godina biće zlatnim slovima upisana u istoriji Grada Prokuplja\nAutor Ekipa Topličkih Vesti 1 jan 2019\nPROKUPLJE- Sednica Vlade Republike Srbije, koja je 12. oktobra 2018. godine održana u Prokuplju, biće zlatnim slovima upisana u istoriju grada Prokuplja, izjavio je narodni poslanik iz Prokuplja dr Darko Laketić, gostujući na prokupačkoj televiziji Mostnet.\nNa ovoj sednici, doneta je odluka o prenosu zemljišta u vlasništvo lokalne samouprave za izgradnju Industrijske zone, čija površina iznosi 16 hektara. Nakon pribavljanja neophodne dokumentacije i izrade projekta, očekuje se da se sa radovima počne sredinom ove godine.\n-Industrijska zona treba da bude motor razvoja čitavog regiona. Prema nekim analizama, izgradnjom Industrijske zone, praktično će se ugasiti nezaposlenost u regionu, a biće neophodna i dodatna radna snaga. Ako bude tako, a nema razloga da ne bude, nećemo morati da brinemo zbog toga što se nalazimo na rubnim područjima, uz administrativnu granicu sa Kosovom i Metohijom. Briga Vlade Republike Srbije, a naročito predsednika države Aleksandra Vučića, pokazuje koji značaj oni pridaju ovom delu naše zemlje, rekao je dr Laketić i dodao da već postoji interesovanje investitora za Industrijsku zonu.\nU prethodnoj godini, izuzetno je značajno što je Prokuplje dobilo status grada.\nLaketić napominje da to nije formalna stvar ili fikcija, već nešto što će doneti boljitak građanima.\nPovećan transfer novca, veće zarade zaposlenih, osnivanje i rad ustanova koje do sada nismo imali, kao što je Zavod za javno zdravlje, direktna komunikacija sa potencijalnim investitorima, što do sada nije bio slučaj, samo su neke od prednosti koje će nam doneti status grada.\nGovoreći o izmeštanju Opšte bolnice „Dr Aleksa Savić“ u neiskorišćeni deo Doma zdravlja, čija vrednost iznosi blizu 2,5 milijarde dinara, narodni poslanik je rekao da će se već januara meseca ove godine početi sa radovima na energetskoj efinasnosti.\nPrethodne godine završena je i prva faza izgradnje nove Zelene pijace. U martu 2019. godine počinju radovi na realizaciji druge, a nakon toga i treće faze. Vrednost realizacije ovog kapitalnog projekta je blizu 200 miliona dinara.\n-Prethodne godine dosta se radilo i na infrastrukturi. Rekonstruisane su, sanirane i asfaltirane mnoge ulice na seoskom području. Za asfaltiranje i sanaciju gradskih ulica i seoskih puteva, vodovod i kanalizaciju iz gradskog budžeta izdvojeno je blizu 150 miliona dinara, istakao je dr Laketić i dodao da je izgradnja Spomen-parka junacima „Gvozdenog puka“ nešto što će takođe biti zlatnim slovima upisano u istoriju grada Prokuplja.\nNarodni poslanik je naglasio da je vrednost radova na realizaciji odobrenih projekata i već urađenih poslova u prethodoj godini preko 3,5 milijarde dinara i istakao da ovoliko sredstava u razvoj grada nije uloženo godinama unazad.\nNakon rekonstrukcije Doma kulture, Istorijskog arhiva, Muzeja u ovoj godini nastaviće se sa radovima na rekonstrukciji škola.\nU prethodnoj godini, u potpunosti je završena rekonstrukcija Poljoprivredne škole „Radoš Jovanović Selja“, OŠ „Nikodije Stojanović Tatko“ i OŠ „Ratko Pavlović Ćićko“.\n-Dobili smo saglasnost da već početkom 2019. godine počnu radovi na rekonstrukciji zgrade Gimnazije, gde nastavu pohađaju i učenici Medicinske škole „Dr Aleksa Savić“. Kancelarija za upravljanje javnim ulaganjima Republike Srbije obezbedila je sredstva za određene radove u Osnovnoj školi „Milić Rakić Mirko“ i Tehničkoj školi „15. maj“, kaže Laketić i dodaje da je Vojska SAD izvojila 400.000 dolara za rekonstrukciju fiskulturne sale.\nPrema njegovim rečima, u planu je izrada projekta izgradnje akva-parka, kao i izgradnja jedne nove sportske sale.\n-Teško je nabrojati sve šta je u 2018. godini urađeno na teritoriji grada Prokuplja. Ne mogu da budem nezadovoljan urađenim. Ono što smo zatekli, i ono što je sad, je kao nebo i zemlja. Međutim, tu nije kraj, nikako ne smemo da stanemo! Moramo silovito da držimo tempo, jer svi planirani projekti treba da se završe u predviđenim rokovima, zaključio je narodni poslanik iz Prokuplja dr Darko Laketić.\nKratak url URL: https://toplickevesti.com/?p=89982\n1 jan 2019. Komentari na vestima starijim od 7 dana su zatvoreni RSS 2.0.\n3 komentara za “Prethodna godina biće zlatnim slovima upisana u istoriji Grada Prokuplja”\n1. januara 2019. - 19:04\nSve cestitke na uspesnom unapredjenju u razvoju grada,samo napred g-dine Laketicu.\n1. januara 2019. - 21:24\nDarko se trudi i to se vidipo posetama zvanicnika iz BG i po onome sto se radi u gradu, nakvaznije da ne pravite dugove kao prethodni\n2. januara 2019. - 18:41\nDok se sagradi prva fabrika na industrijskoj zoni,pola ljudo ce otici iz prokuplja,zivi bili pa videli


Dodeljen žig „Zaštićen potrošač“ prvom preduzeću u Srbiji\nYou are at:Home»Vesti»Dodeljen žig „Zaštićen potrošač“ prvom preduzeću u Srbiji\nBy Vesna Kovačević on\t 19/03/2015 Vesti\nKompanija VB Lizing prvo je preduzeće u Srbiji kome je dodeljen žig „Zaštićen potrošač“, kojim će se potrošačima u narednom periodu garantovati da firma koja ga nosi pruža najviši kvalitet usluga i time štiti prava svojih klijenata. Žig dodeljuje Republička unija potrošača, a uslov za njegovo dobijanje podrazumevaće da je kompanija usvojila niz međunarodno priznatih standarda.\nNa prvom mestu preduzeća će morati da usvoje standard za upravljanje kvalitetom, zatim standard za upravljanje zaštitom životne sredine, kao i standard za upravljanje bezbednošću i zdravljem na radu. Drugim rečima, ovo će značiti da preduzeće vodi računa o svim propisima iz ovih oblasti, te da može zadovoljiti sve potrebe klijenata na najbolji mogući način. Dodatno, u ovom konkretnom slučaju, za dobijanje prvog žiga „Zaštićeni potrošač“, kompanija VB Lizing usvojila je i standard koji reguliše pristupanje po prigovorima u oblasti finansijskog lizinga. Ilustracije radi, ovo znači da će se u narednom periodu, umesto zakonskog roka od 30 dana, reklamacije odnosno prigovori korisnika rešavati u roku od najviše 8 dana.\n„Navedeni znak je zakonom zaštićen znak poverenja pri Zavodu za zaštitu intelektualne svojine, kojim treba da se, pre svega potrošači, ali i svi drugi učesnici na tržištu, informišu o dostignutom kvalitetu usluga, koje u ovom konkretnom slučaju, kompanija pruža u oblasti finansijskog lizinga. Uvođenje i primena navedenih standarda u poslovanje ove kompanije je bio dug i težak proces, koji se sastojao u sprovođenju niza seminara i edukacija zaposlenih, sa ciljem njihovog obučavanja, a radi implementacije zahteva standarda u praksi. Završenim obukama i usvojenim sertifikatima, VB Lizing je zasluženo prva kompanija u Srbiji koja će na ponos i zadovoljstvo svih potrošača reprezentovati ovaj znak“, ističe Denis Perinčić, predsednik Republičke unije potrošača.\n„Imajući u vidu kvalitet usluga koje jedna kompanija garantuje svojim klijentima noseći žig Zaštićeni potrošač privilegija je koja pomalo i obavezuje, tim pre što ste prva kompanija koja ima čast da ga istakne. S druge strane, činjenica da ovaj znak dobijamo u godini kada ulazimo u drugu deceniju poslovanja na domaćem tržištu, predstavlja krunu društveno odgovornog poslovanja kome smo odani od prvog dana i koji će svakako biti podstrek za dalje unapređenje našeg odnosa sa potrošačima“, kaže Kristof Lajtner, predsednik Izvršnog odbora VB Lizinga povodom dodele žiga.


Zajedničko saopštenje sa sastanka premijera Zapadnog Balkana - Progovori o pregovorima\nZajedničko saopštenje sa sastanka premijera Zapadnog Balkana\nKao nastavak Samita o Zapadnom Balkanu, koji je održan 4. jula 2016. godine u Parizu, mi, šest premijera Zapadnog Balkana, okupili smo se danas da još jednom potvrdimo obaveze koje smo preuzeli, razmotrimo dosadašnji napredak i pripremimo naredni samit koji će biti održan 12. jula 2017. godine u Trstu, a čiji je domaćin je Italija. Ovom sastanku su prisustvovali predstavnici Italije, Evropske komisije i Evropske spoljnopolitičke službe.\nSamit u Parizu održan 2016. je obezbedio važan plan za dalje jačanje regionalne saradnje, snažnije povezivanje i produbljivanje integracija koje su vođene jasnom evropskom perspektivom.\nOstajemo u potpunosti posvećeni perspektivi pristupanja Evropskoj uniji u kojoj leži naša zajednička slobodna i prosperitetna budućnost. Pozdravljamo činjenicu da je Evropski savet još jednom potvrdio nedvosmislenu podršku evropskoj perspektivi Zapadnog Balkana i naglasio da Evropska unija ostaje posvećena ovom regionu i angažovana na svim nivoima kako bi podržala stabilnost i produbila političke i ekonomske veze sa regionom i unutar njega. Ova snažna i kredibilna perspektiva stoga nastavlja da pokreće našu transformaciju i modernizaciju kroz političke i ekonomske reforme. Načelo rešavanja „pre svega osnovnih pitanja” je i dalje okosnica naših napora u pogledu vladavine prava, uključujući bezbednost, osnovna prava, demokratske institucije i reformu javne uprave. Usmereni smo i na privredni razvoj i konkurentnost sa ciljem podsticanja preduzetništva u regionu, ubrzavanja procesa privlačenja stranih investicija, povećanja rasta i poboljšanja izgleda za otvaranje novih radnih mesta. Nastavljamo da ostvarujemo napredak na evropskom putu i na tom putu nećemo žaliti truda.\nDok ostvarujemo individualni napredak ka evropskoj perspektivi, svesni smo da je neophodno da udružimo snage i delujemo kao celina. Sarađujemo na stvaranju novih mogućnosti za region, koristeći njegove potencijale kako bismo dodatno ojačali njegov uspeh. Ne odstupamo od obećanja da podržavamo jedni druge na putu ka EU i da jedni drugima ne stvaramo prepreke na tom putu. Zato nas brine porast nacionalističke polarizacije i obavezujemo se na prevazilaženje političkih nesuglasica unutar demokratskih institucija kao i unapređenjem uzajamnog političkog dijaloga.\nIskrena posvećenost procesu pomirenja je ključna za stabilnost našeg regiona. Još jednom potvrđujemo snažnu posvećenot rešavanju nerešenih bilateralnih pitanja u što kraćem roku, kao i intenziviranju naših napora u skladu sa Deklaracijom Bečkog samita iz 2015. godine i Bečke konferencije iz aprila 2016, kako bismo u tom kontekstu ostvarili bolje rezultate.\nBerlinski proces i inicijativa zapadnobalkanske šestorke već podstiču jačanje i produbljivanje regionalne saradnje. Redovni ministarski sastanci su omogućili veću usredsređenost na reformske napore i dali im podsticaj, naročito u pogledu Agende povezivanja.\nAgenda povezivanja ostaje okosnica naših aktivnosti u obezbeđivanju realnih prednosti našim građanima i infrastrukture za širu saradnju u drugim oblastima. Podrobno smo razmotrili realizaciju 13 investicionih projekata u oblasti transportnog i energetskog povezivanja ukupne vrednosti 825 miliona evra, uključujući donacije EU u iznosu od 303 miliona evra, koji su dogovoreni na samitima o Zapadnom Balkanu 2015. i 2016. godine. Od navedenih projekata, dva su već počela sa realizacijom tokom 2016. godine, a do samita u Trstu biće pokrenuto još nekoliko njih. Važno je organizovati regionalne promotivne događaje o ovim projektima kako bi se našim građanima pokazalo da je Agenda povezivanja realna i da daje konkretne rezultate. U procesu priprema za samit u Trstu, u sklopu „Investicionog okvira za Zapadni Balkan“, pokrenut je proces skrininga novih projekata. Svesni smo da odabir finansiranja zavisi od rigorozne procene zrelosti i napretka koji smo postigli u sprovođenju „reformskih mera povezivanja“ kojima će se otvoriti tržišta, kreirati transparentni regulatorni okviri, unaprediti bezbednost i smanjiti troškovi za pravna i fizička lica i privući dodatne investicije u saobraćaj i energetiku.\nPojačani nadzor kroz redovne sastanke ministara Zapadnog Balkana, a na osnovu izveštaja o monitoringu koje izrađuje Opservatorija za nadgledanje saobraćaja u jugoistočnoj Evropi i Sekretarijat Energetske zajednice, u velikoj meri je olakšao i usredsredio naše aktivnosti na reformama politika. Nastavićemo da odlučno ulažemo napore, ohrabreni novonastalim zamahom. Kada je u pitanju saobraćaj, svesni smo potrebe za daljim napretkom u poboljšanju procedura prelaska granice i infrastrukturnih objekata. Posvećeni smo dovršavanju Ugovora o saobraćajnoj zajednici. Smatramo da je Zapadni Balkan najbolja lokacija za Sekretarijat saobraćajne zajednice. Važan napredak je ostvaren u oblasti energetike sa ciljem da se povežemo sa energetskom unijom EU na osnovu „Plana za regionalno tržište električne energije“. Energetska efikasnost i razvoj obnovljivih izvora energije i dalje će biti prioriteti naše reformske politike.\nDalja privredna saradnja na Zapadnom Balkanu: Razgovor o jedinstvenom tržištu\nU cilju povećanja našeg potencijala rasta, otvaranja radnih mesta i privrednog približavanja EU, moramo da radimo na regionalnoj ekonomskoj integraciji zasnovanoj na pravilima. Kako bismo osigurali uspeh, neophodno je i da olakšamo razvoj inovacija, da aktivno stimulišemo preduzeća i podstičemo investicije i na nivou malih i srednjih preduzeća.\nPredlažemo da naši predstavnici, zajedno sa Savetom za regionalnu saradnju i uz podršku Evropske komisije, počnu sa radom na izradi predloga za zajednički pristup jačanju privredne saradnje na Zapadnom Balkanu putem različitih inicijativa kako bi ih predstavili na samitu u Trstu, što bi uključivalo na primer inicijative o protoku roba, usluga i kapitala, slobodnom kretanju kvalifikovane radne snage, zajedničkom pristupu digitalnom razvoju i dinamičnom investicionom prostoru.\nMala i srednja preduzeća su okosnica naših ekonomija i s nestrpljenjem očekujemo inicijative koje će biti predstavljene na samitu u Trstu u cilju promovisanja njihovog razvoja i boljeg pristupa finansiranju, uključujući i finansiranje kroz „Program za razvoj preduzeća i inovacija na Zapadnom Balkanu”.\nPozitivni program za mlade\nSmatramo da su mladi u našem regionu ključni akteri u nastojanju da ostvarimo regionalnu saradnju, prijateljstvo i pomirenje. Otvaranje Regionalne kancelarije za saradnju mladih u Tirani 8. decembra 2016. godine je pokazalo našu posvećenost ostvarivanju tih ciljeva i oslanjanje na mlade ljude koji će nam u tome pomoći. S nestrpljenjem očekujemo da Regionalna kancelarija za saradnju mladih proradi punim kapacitetom. Podrobno smo razmotrili napredak i prednosti obuke i programa razmene za mlade državne službenike EU i pozivamo na nastavak ovog programa na samitu u Trstu.\nProblem migracija je i dalje prisutan na zapadnobalkanskoj ruti, naročito u dve zemlje Zapadnog Balkana koje su izložene najvećem pritisku. Iako je obim ovog problema smanjen zahvaljujući zatvaranju rute u martu prošle godine, još uvek dalje postoji kontinuirani priliv ljudi na ovoj ruti. Stoga pozdravljamo kontinuiranu posvećenost EU da podrži zemlje Zapadnog Balkana koje se nalaze na ovoj ruti, koja je izražena u Deklaraciji Evropskog saveta sa Malte u februaru. Neophodno je posvetiti posebnu pažnju mogućim rizicima fragmentacije migracijskih obrazaca. Pozdravljamo tesnu saradnju sa Komisijom, Evropskom graničnom i obalskom stražom i državama članicama EU u efikasnom praćenju, unapređenom upravljanju granicama i migracijama uz poštovanje osnovnih ljudskih prava, borbu protiv trgovine ljudima, krijumčarenja migranata i povećanje smeštajnih kapaciteta za migrante.\nTerorizam i radikalizacija i dalje predstavljaju pretnju u samom regionu i izvan njega. Pozdravljamo koncept integrisanog upravljanja granicama za Zapadni Balkan koji je u decembru 2016. godine usvojio Savet EU za pravosuđe i unutrašnje poslove. Vraćanje stranih boraca i opasnost od stvaranja radikalizovanih „paralelnih“ zajednica predstavlja potencijalnu pretnju po bezbednost koju nastojimo da uklonimo boljim sprovođenjem zakona, strategijama za borbu protiv terorizma i akcionim planovima koji su u sve većoj meri usmereni na prevenciju i borbu protiv radikalizacije. Svesni smo da je u ovoj oblasti potrebno uraditi više i tesno ćemo sarađivati sa EU, uključujući saradnju na proširenju Mreže za borbu protiv radikalizacije na naš region i produbljivanje saradnje sa Europolom u oblasti borbe protiv terorizma.\nČvrsto smo rešeni da uložimo veće napore u sprečavanje i borbu protiv korupcije u svim njenim oblicima. Nastavićemo da radimo na uspostavljanju kredibilnih okvira politike za sprečavanje i rešavanje problema korupcije, osnivanju posebnih institucija i ulaganju značajnih napora u unapređenje ekspertize u ovoj oblasti. Osnažićemo saradnju i očekujemo da samit u Trstu da podsticaj rešavanju ovog pitanja.\nGledajući unapred, ističemo potrebu za nastavkom angažmana svih aktera u okviru Berlinskog procesa. Računamo na podršku Evropske unije da doprinese našim naporima za ostvarivanje stabilnog napretka ka punopravnom članstvu u EU.


U kojoj meri žene iz seoskih sredina poznaju i koriste socijalna i ekonomska prava i kako unaprediti njihovu primenu – Amity\nU kojoj meri žene iz seoskih sredina poznaju i koriste socijalna i ekonomska prava i kako unaprediti njihovu primenu\nUdruženje „Snaga prijateljstva“ – Amity, u saradnji sa Ženskom inicijativom iz Trstenika realizuje obuku za žene iz Trsteničkih sela. Obuku će držati gospođa Nadežda Satarić, socijalna radnica iz Amity-a i gospođa Ljiljana Petrović, pravnica iz Udruženja „Laris“ iz Čačka.\nOne će razgovarati sa ženama o socijalnim i ekonomskim pravima i kako izgleda njihova primena u seoskim sredinama. Ustanoviće šta nedostaje i šta je uskraćeno ženama i članovima njihovih porodica od socijalnih i ekonomskih prava. Izdvojiće prava za čiju realizaciju je nadležna lokalna samouprava, kao i prava za koje je nadležna država (nacionalni nivo) i definisati šta one treba da urade, da bi položaj žena i uopšte žitelja seoskih sredina bio bolji. Definisaće preporuke sa kojima će ići prema nadležnima i na lokalnom i na nacionalnom nivou i zagovarati da se iste usvoje. Prva prilika za to je obeležavanje Međunarodnog dana seoskih žena – 15. oktobar.\nDogađaj se realizuje u okviru projekta „Za poboljšanje položaja žena na selu“, koje Udruženje „Snaga prijateljstva“ – Amity realizuje u partnerstvu sa Udruženjem seoskih žena Dragačevo i Udruženjem Ženska inicijativa iz Trstenika. Ovaj projekat je deo projekta: „Ključni koraci ka rodnoj ravnopravnosti", koji sprovodi Agencija za rodnu ravnopravnost i osnaživanje žena (UN Women), uz finansijsku podršku Evropske unije.\nTrstenik, zgrada Centra za socijalni rad Trstenik


Predsednik Stranke slobode i pravde (SSP) Dragan Đilas izjavio je da aktuelna vlast u Srbiji opstaje zbog toga što ćute akademici, profesori, novinari, ljudi iz kulture i biznisa i prihvataju sve “kao normalno” što se u zemlji dešava.\n“Ćute da bi izbegli posledice, ne shvatajući da će pre ili posle, na ovaj ili onaj način, zlo zakucati i na njihova vrata”, kazao Đilas za dnevnik “Danas”.\n“Prihvatanje inicijativa srpske opozicije za slanje posebnih komisija koje će se baviti medijima i vladavinom prava i to od strane 311 poslanika EP, desetine tekstova o srpskom režimu i priloga na medijima širom EU su samo deo onoga što se desilo u samo 30 dana posle lažnih izbora”, dodao je Đilas.\nNaglasio je da je na Srbiji da pokaže da li hoće u Evropsku uniju, “pa da kao Hrvatska” dobije 22 milijarde evra pomoći za borbu protiv pandemije koronavirusa ili će pratiti predesednika Srbije Aleksandra Vučića “na njegovom putu ka Kini”.\nĐilas je kazao da će vanredni parlamentarni izbori verovatno biti održani krajem sledeće godine, zajedno sa beogradskim te da to demantuje kritičare bojkota izbora koji su govorili da “Vučićev režim ostaje na vlasti naredne četiri godine”.\nGovoreći o ekonomiji, Đilas je podsetio da je njegova stranka početkom godine izašla sa ekonomskim programom, kao i da je predlozima pomogla građanima tokom epidemije koronavirusa u Srbiji. “Subvencije za plate za one kojima je prihod manji u prvom polugodištu, povećanje za oko 40 odsto plata lekara, nastavnika, sestara, vaspitačica nauštrb finansiranja suludih projekata, besplatan obrok u školi i kupovina udžbenika umesto kupovine oružja, ulaganje 200 miliona evra u izgradnju i rekonstrukciju škola, obdaništa, bolnica, a ne u projekte na kojima rade kineske firme, kineski radnici i kineske mašine”, rekao je.\nKomentarišući oštre kritike koje je predstavnik Srba u Hrvatskoj Boris Milošević dobio zbog odlaska na proslavu 25. godišnjice vojno-policijske akcije Oluja, Đilas je ocenio da Srbi u Hrvatskoj “imaju pravo da sami donose odluke koje se tiču njihovog života”.


Pobede Nju Orleansa, Minesote i Majamija\nBeta 21. decembra 2015. 09:05\nU noći izmedju nedelje i ponedeljka u američkoj NBA ligi odigrano je sedam utakmica, a pobede su upisali košarkaši Nju Orleansa, Minesote, Majamija i Klivlenda.\nKošarkaši Nju Orleansa su na gostujućem terenu pobedili Denver sa 130:125.\nU redovima Nju Orleansa najbolji je bio Entoni Dejvis sa 27 poena, šest skokova, četiri blokade i jednom asistencijom. Tajrik Evans i Džru Holidej su dodali po 21 poen.\nNa drugoj strani, u ekipi Denvera najefikasniji je bio Vil Barton sa 32 poena, a uz to je upisao i 10 skokova. Srpski košarkaš Nikola Jokić je proveo 23 minuta na terenu i postigao 13 poena, uz tri skoka, dve asistencije i jednu blokadu.\nKošarkaši Minesote pobedili su u gostima ekipu Bruklia sa 100:85.\nNajefikasniji u pobedničkom timu bio je Karl-Entoni Tauns sa 25 poena, Gorguji Dijeng je dodao 20, dok su Endru Vigins i Andre Miler postigli po 16 poena. Srpski košarkaš Nemanja Bjelica na terenu je proveo samo tri minuta i za to vreme nije nijednom šutirao ka košu.\nU poraženoj ekipi najbolji je bio Bruk Lopez sa 20 poena.\nKošarkaši Majamija su na svom terenu savladali Portland sa 116:109, predvodjeni Krisom Bošom koji je postigao 29 poena.\nHasan Vajtsajd je utakmicu završio sa 22 poena i 11 skokova, dok je Dvejn Vejd postigao 18, uz sedam asistencija. U redovima Portlanda najefikasniji je bio Demijen Lilard sa 32 poena.\nKlivlend je na svom terenu slavio protiv Filadelfije sa 108:86.\nNajefikasniji u Klivlendu bio je Lebron Džejms sa 23 poena, dok je Metju Delavedova dodao 20 poena. Na drugoj strani, Nerlens Noel je utakmicu završio sa 15 poena i 12 skokova, dok su po deset poena postigli Džakar Sempson i Ti Džej Mekonel.\nMilvoki je pobedio Feniks sa 101:95 i tako prekinuo seriju od 12 poraza na gostujućem terenu.\nKris Midlton je bio najefikasniji u pobedničkoj ekipi sa 26 poena, Majkl Karter-Vilijams je postigao 20, dok je Greg Monro ubacio 13. U ekipi Finiksa Erik Bledso i Ti Džej Voren su postigli po 18 poena.\nAtlanta je u gostima pobedila Orlando sa 103:100, dok je Sakramento slavio u Torontu sa 104:94.


Foto: Mitropolija crnogorsko-primorska | Protojerej Balaban: Odluka Skupštine Cetinja potpuni nonsens\nPODGORICA - Zaključci Skupštine Cetinja navode na neistinitu tvrdnju da je Cetinjski manastir u vlasništvu te lokalne zajednice, što je potpuni nonsens, rekao protojerej Igor Balaban, koordinator Pravnog savjeta Mitropolije crnogorsko-primorske, povodom izglasavanja "incijative za vraćanje Cetinjskog manastira Crnogorskoj pravoslavnoj crkvi".\n"Zaključci Skupštine u pogledu Cetinjskog manastira su jednako legitimni kao kada bi ista ta skupština pokušala da raspolaže kućom nekog od mnogih privatnih vlasnika na čijim je zemljišnim parcelama takođe upisana Prestonica", izjavio je Balaban za srpski portal "IN4S".\n"Neistina je da je pravoslavnim vjernicima onemogućeno da učestvuju u vjerskim obredima u Cetinjskom manastiru, ali Skupština Prestonice nije nadležna da određuje ko, kad i pod kojim uslovima može da vrši vjerske obrede u vjerskim objektima niti da se miješa u autonomiju vjerskih zajednica po pitanju učenja, poretka, ustrojstva ili na bilo koji drugi način", naglasio je Balaban.\n"Mitropolija čuva i unapređuje ovaj manastir već pet stotina godina, a to čini i danas. Tabloidno i izmišljeno nazivanje`Crkvom Srbije` pomjesne Srpske pravoslavne crkve čiji je Mitropolija integralni dio već osam vijekova, ne zaslužuje ni komentar. Ovi zaključci su zaista ispod svakog nivoa jednog parlamenta u demokratskom društvu, pa makar i lokalnog", rekao je Balaban.\n"Stoga se nadamo da će prestati svakodnevne prijetnje, vrijeđanja i provokacije kojima su izloženi žitelji Cetinjskog manastira i oni koji u njega dolaze. Nemamo nikakve sumnje niti bojazni da će svaki nepristrasni nadležni organ, bilo u upravnom postupku ili na sudu, prepoznati i potvrditi činjenicu da Cetinjski manastir nije u svojini Prestonice", ukazao je Balaban.


Arheolozi pronašli 30 mumija u Egiptu - Muški magazin - trendovi, fitness, lifestyle, saveti, devojke... `\nU antičkom gradu Teba, pronađene su skrivene mumije koje su ležale zakopane neverovatno dug vremenski period. Naučnici i arheolozi smatraju da su ove mumije pod zemljom više od 3000 godina i da je ovo prvi put da ih neko dodiruje posle njihovog zakopavanja.\nSarkofazi u kojima su mumje nađene su bili prašnjavi i pomalo oštećeni zbog dugog vremenskog perioda, ali mumije koje su se nalazile unutra bile su netaknute i savršeno očuvane. Prosto je neverovatno da posle 3000 godina možete pronaći ostatke nekadašnjih ljudi i videti kako su oni izgledali i šta su nosili.\nAreheolozi smatraju da je ovo groblje koje je bilo rezervisano za viđene i cenjene ljude tog vremena kao što su političari, lekari i sveštenici, ali da se među ovim mumijama ne nalaze faraoni i ljudi koji dolaze iz bitnih egipatskih porodica.\nSarkofazi i mumije tek treba da se potpuno ispitaju, ali se procenjuje da je ovo najveći arheolpoški pronalazak mumija u istoriji i da će nam reći mnogo toga o Egiptu i vremenu koje je daleko iza nas.\nPROČITAJTE SLEDEĆI TEKST: Konj koji se pretvara da je mrtav kada neko hoće da ga jaše


Psihologija — Srednja medicinska i IT gimnazija\nUz brojne marketinške strategije i alate, za unapređenje savremenog poslovanja se sve češće primenjuju i različite psihološke tehnike, a koje imaju za cilj da kvalitet radnog procesa unaprede, odnosno da zadovoljstvo svakog člana određenog kolektiva podignu na zadovoljavajući nivo.\nKursevi i obuke Psihologija\nKurs i obuka - pravilno upravljanje vremenom\nŠta se podrazumeva pod odrednicom Time management uče svi polaznici tokom konkretne edukacije. Pored ostalog se upoznaju i sa pravilima te vrste menadžmenta, a u toku prakse im biva objašnjeno kako se ona moraju uvrstiti u poslovni proces.\nKurs i obuka - umetnost i veštine pregovaranja\nPredviđeno je aktuelnim nastavnim programom da polaznik pohađa i teorijski deo, ali i da učestvuje u specijalno osmišljenim vežbama, te da nauči koja se pravila i tehnike moraju primenjivati da bi proces pregovaranja bio što uspešniji.\nKurs i obuka za NLP\nZa vreme trajanja teorijskog dela navedene edukacije, polaznik uči šta je to neurolingvističko programiranje i kada se primenjuje. A u toku praktičnog rada, odnosno vežbi biva upoznat sa pravilnom implementacijom različitih NLP tehnika.\nKurs i obuka za kontrolisanje stresa na radu\nPrvenstveno će polazniku biti objašnjeno koja je definicija stresa i u kojim slučajevima se on javlja na poslu. Isto tako će naučiti praktično da koristi različite tehnike, čija primena ima za cilj držanje stresnih situacija pod kontrolom.\nUz brojne marketinške strategije i alate, za unapređenje savremenog poslovanja se sve češće primenjuju i različite psihološke tehnike, a koje imaju za cilj da kvalitet radnog procesa unaprede, odnosno da zadovoljstvo svakog člana određenog kolektiva podignu na zadovoljavajući nivo. Zato ne treba da čudi što se sve češće govori, upravo o psihološkom aspektu i u poslovanju, pa se shodno tome i javlja povećana potreba za licima koja su osposobljena za pravilnu implementaciju tih tehnika.\nSamim tim i specijalizovani kursevi i obuke za zanimanja u okviru kategorije psihologija, a koje navedena obrazovna institucija ima u svom redovnom nastavnom programu, svakako dobijaju na značaju. Upravo njih i pohađaju sva lica koja žele da se specijalizuju za primenu određenih tehnika i alata, a bi na taj način poboljšali kvalitet svog radnog učinka, te posredno izvršili uticaj i na poslovanje određene firme u kojoj su zaposleni.\nNjima se nudi mogućnost da pohađaju specijalizovanu edukaciju i da se na taj način osposobe za pravilno upravljanje vremenom. A svima koji su zainteresovani za upoznavanje sa posebnim alatima, to jest sa takozvanim neurolingvističkim programiranjem se nudi obuka i kurs za NLP.\nIsto tako se u ponudi ove škole nalazi i specijalizovani seminar za kontrolisanje stresa na radu, ali i kurs i obuka - umetnost i veštine pregovaranja.\nZa koju god od pomenutih edukacija da se kandidat odluči, svakako mora znati da je ona usklađena sa propisanim standardima, a da on njenom tačnom programu odlučuje Ministarstvo prosvete, nauke i tehnološkog razvoja, kao institucija koja jedina ima u tom slučaju nadležnost.\nU zavisnosti od toga koje tačno obuke i kursevi za zanimanja u oblasti psihologije zanimaju kandidate, te od kvalifikacija koje je svako od njih pojedinačno do tog momenta stekao, će zavisiti i da li im je omogućena dokvalifikacija, te prekvalifikacija ili stručno osposobljavanje za određeni obrazovni profil. A svakako oni odlučuju i da li će nastavu pohađati redovno ili će se, ipak opredeliti za vanredno školovanje u okviru konkretne oblasti.\nNešto o čemu se naročito vodi računa o ovoj školi jeste izbor predavača, te se uvek biraju oni koji svojim znanjem i iskustvom dokazuju da su u određenoj oblasti svakako najbolji. A uz to, svi profesori nastoje i da stečene veštine nadograde, tako da i oni sami pohađaju brojne specijalizovane seminare, kroz koje stiču dodatna znanja u navedenoj oblasti.\nBudući da skoro svaki kurs i obuka za zanimanja u okviru kategorije psihologija uključuje i vežbe, odnosno praktičan rad, to se mora naglasiti da se isključivo ona lica, koja su za konkretnu temu specijalizovana i angažuju za sprovođenje tog dela edukacije.\nKada je u pitanju teorijski segment, to jest predavanja, koja sve obuke i kursevi za obrazovne profile u navedenoj oblasti, naravno obuhvataju, svaki prijavljeni polaznik će odabrati gde će ih pratiti i po kom principu. Da malo pojasnimo, taj deo edukacije se može pohađati ili online ili na klasičan način, kada se očekuje da kandidati predavanja pohađaju u okviru prostorija ove obrazovne institucije. Mora se naglasiti da je uslov za praćenje teorijskog dela svake od prethodno navedenih edukacija preko interneta, obavezno posedovanje računara i to sa tačno utvrđenim karakteristikama. Svakako će onaj polaznik, koji se opredeli za takvu vrstu edukacije morati i tačno određeni program na svoj kompjuter da instalira, a kako bi bez ikakvih smetnji mogao da prati taj deo nastave. Uz to što mogu odabrati da predavanja pohađaju u grupi, svaki pojedinačni prijavljeni se može opredeliti i za individualnu ili nastavu u paru, odnosno takozvanu poluindividualnu. Zvaničnom upisu na odabranu edukaciju prijavljeni imaju obavezu da prisustvuju lično, ali i da svu potrebnu dokumentaciju tada prilože. a već prilikom zvaničnog prijavljivanja će dobiti i to od strane ovlašćenog lica ove institucije, precizne podatke o tome koja dokumenta će morati da prilože, kako bi se upisali. Princip prijavljivanja bira svaki zainteresovani, te ima mogućnost da svoje ime i prezime, odnosno broj telefona i datum rođenja ili izdiktira službeniku škole preko telefona ili da pošaljem mejl - om, a podrazumeva se da u toku radnog vremena može i lično da dođe u školu, te tako i izvrši zvaničnu prijavu.\nValjalo bi još reći i to da, nakon što se izabrani kurs i obuka za određeni obrazovni profil u okviru kategorije psihologija završi, svaki pojedinačni polaznik će od škole dobiti diplomu, a što je i zvanično priznati dokument o sertifikovanosti. Morali smo ovo da istaknemo, zato što upravo to pitanje mnoge zainteresovane zanima, pa je vrlo važno da budu tačno informisani o sticanju diplome i njenoj validnosti. Prvo što bi trebalo da učine jeste da zvanično zahtevaju, a u onoj poslovnici Nacionalne službe za zapošljavanje u kojoj su prethodno izvršili prijavu, upis te diplome u svoj radni dosije. A generalno im je omogućeno da, kad god imaju za tim potrebu, taj sertifikat primenjuju u praksi, to jest da upravo uz njegovu pomoć dokazuju da poseduju sve potrebne kvalifikacije zabavljanje određenim poslom.


RTS :: U petak 13. na Kolarcu Filharmonija svira monumentalnu Bruknerovu Petu simfoniju\nMuzika U petak 13. na Kolarcu Filharmonija svira monumentalnu Bruknerovu Petu simfoniju\nsreda, 11. dec 2019, 13:57 -> 21:42\nIzvor: Tanjug, BGF\nŠef-dirigent Gabrijel Felc i Beogradska filharmonija pripremaju se za veliki koncertni izazov 13. decembra na sceni Kolarčeve zadužbine, a na programu je monumentalna Simfonija broj 5 Antona Bruknera.\nJedan od vernih sledbenika Betovenovih ideja bio je Anton Brukner. Pandan maestralnom primeru tretmana oblika fuge koji srećemo u Betovenovoj Devetoj, predstavlja ista forma u Bruknerovoj Simfoniji broj 5.\nNa programu koncerta u Kolarcu Beogradske filharmonije, predvođene šefom-dirigentom Gabrijelom Felcom, koji Bruknerovu fugu naziva „najluđom fugom“ ikada stvorenom, naći će se upravo ovo delo.\nPripreme za ovo gigantsko ostvarenje od samog početka su tekle drugačije. Uz obimnu partiruru, Felc je sa orkestrom proučavao arhitekturu gotske katedrale ukazujući na vezu sa simfonijskom tehnikom ovog remek dela.\n„Anton Brukner je bio duboko religiozan čovek, rođen u malom mestu pored Linca u izrazito katoličkoj sredini. Bio je veoma povučen i neshvaćen, ali je muzika koju je stvarao monumentalna. Isto kao što je tona kamenja potrebna da bi se izgradila katedrala, tako ćemo i mi graditi ovo delo. Iako pročišćena, simfonija je satkana od jakih emocija, ovo je veliki izazov za nas“, naglašava Gabrijel Felc.\nZa pripreme ovog izvođenja Felc se poslužio muzičko-arhitektonskom studijom kolege Bendžamina Zandera. U njoj su svi elementi gotske katedrale, od samog ulaza do oltara, poistovećeni sa laganim uvodom u simfoniju sve do veličanstvene dvostruke fuge i nezaboravne kode koja predstavlja snažan i uzbudljiv završetak izuzetnog dela.\nBrukner je bio i jedan od najvernijih sledbenika Ludviga van Betovena čija uvertira Posvećenje kuće prethodni izvođenju simfonije.


Model neposredne nastave primenjivaće se u svim školama i od ponedeljka 28. februara, odlučio je tim za škole, a saopštilo Ministarstvo prosvete, nauke i tehnološkog razvoja Srbije.\nPrema podacima iz elektronskog sistema „Servis javnog zdravlja“ od 18. do 23. februara 2022. godine broj obolele dece školskog uzrasta od 6 do 18 godina bio je 1,348 odnosno 0,18 odsto obolelih.\nIz ministarstva navode da u osnovnim i srednjim školama na teritoriji Srbije, nije bilo odeljenja sa 16 i manje učenika koja su zbog najmanje tri slučaja infekcije učenika u odeljenju promenila način organizacije rada – sa neposrednog na onlajn nastavu u poslednjih pet kalendarskih dana.\nSa druge strane, ukupno je 13 – 0.03% odeljenja sa 17 i više učenika koja su zbog najmanje dva slučaja infekcije učenika u odeljenju promenila način organizacije rada sa neposrednog na kombinovani model u poslednjih pet kalendarskih dana.\nUjedno, dve grupe su iz kombinovanog modela nastave prešle na onlajn usled pojave tri slučaja infekcije učenika u poslednjih pet kalendarskih dana, naveli su iz Ministarstva prosvete, nauke i tehnološkog razvoja.


Edo Vehabović za MeridianSportBH: “Nema treme, atmosfera je ovdje sigurno bolja i jača nego tamo”\nFudbaler Veleža Edo Vehabović za MeridianSportBH najavio je uzvratnu utakmicu s AEK-om u drugom kolu kvalifikacija za Ligu konferencija.\nVelež će u četvrtak odigrati uzvratnu utakmicu drugog kola kvalifikacija za Ligu konferencija s atinskim AEK-om, a meč je za MeridianSportBH najavio Edo Vehabović.\n“Spremni smo i pred nama je velika utakmica u kojoj očekujem da ćemo ponoviti istu igru i zalaganje kao na ‘Grbavici’, a na osnovu toga se možemo nadati pozitivnom rezultatu. Iako su šanse sada na našoj strani, mi idemo tamo odigrati tu utakmicu nakon koje ćemo vidjeti šta će biti. Nema treme pred utakmicu u Atini, teže nam je bilo igrati u Bosni i Hercegovini, atmosfera je sigurno jača i bolja ovdje nego tamo, gdje je stadion veći, pa je samim time i pritisak manji” – rekao je Edo Vehabović za naš portal.\nPrethodni članakHaris Ovčina za MerdianSportBH: “Pritisak je na njima, ne vidim razlog da ne ponovimo igru s Grbavice”\nNaredni članakZbog finansija upitan odlazak odbojkašica Bosne i Hercegovine na Evropsko prvenstvo u Beograd